
SAŽETAK: Planiranje i provođenje informacijskih 
operacija nastalih kao posljedica informacijskih strategija, 
s ciljem oblikovanja javnog znanja kod ciljane publike 
nisu novost niti posebno obilježje informacijskog doba. 
Naime, informacija se kao borbeno sredstvo koristi od 
samih početaka ljudskih sukoba, odnosno u procesima 
nametanja vlastite volje protivničkoj strani. Međutim, u 
prvim fazama, informacija je bila tek pomoćno sredstvo u 
sukobima kojima su dominirala tzv kinetačika uboijta 
sredstva, odnosno oružane snage s pripadajućim 
naoružanje. U informacijskom dobu, informacija postaje 
primarno sredstvo u procesima nametanja vlastite volje 
ciljanim publikama, dok se oružane snage koriste 
izuzetnor ijetko. Stoga se, zbog potrebe učinkovitog 
provođenja ciljeva iz informacijskih strategija, nametnula 
potreba kontrole i upravljanja ne samo informacijskim 
sadržajima nego i informacijskim kanalima koji se koriste 
kako bi se ciljana publika izložila djelovanju plasiranih 
(protu)obavijesti. 

inofrmacijsko-komunikacijski = sustavi, informacijska 
nadmoć, globalna informacijsko-komunikacijska 
infrastruktura. 

studenom 2010., je izvadak iz te doktorske disertacije. Stavovi izneseni 
u radu izraz su osobnog mišljenja autora i ne predstavljaju stavove 
institucije u kojoj autor radi. 

Summary: Planning and implementation of information 
operations incurred as a result of information strategies 
aimed at shaping public knowledge of a targeted 
audience, are not new or particularly characteristic for the 
information age. Specifically, information is a weapon 
used from the very beginnings of human conflict, or in the 
processes of imposing one's will to the opposing side. 
However, in the early stages, information was only an aid 
in the conflicts which have dominated by cinetic 
weapons. In the information age, information has become 
a primary tool in the process of imposing one's will to 
target audiences, while the armed forces are use very 
rare. Therefore, for purposes of effective implementation 
of the objectives mentioned in the information strategy, it 
is necesary to establish control and management of, not 
only information content, but also ihe information 
channels used to exposed tihe target audiencies to the 
effects of (dis)information. 


Keywords: information strategies, information 
operations, media operations, public knowledge, 
information-communication systems, information 
superiority, global information-communication 
infratsructure. 

UVOD 


Vrhunska odličnost nije u dobivanju svake 
bitke, 


nego u poražavanju neprijatelja bez 
ulaska u boj. 


Najviši oblik ratovanja jest napasti samu 
strategiju. 


Sun Tzu 


Globalizacijski procesi kakve prepoznajemo koncem 20. 
stoljeća rezultat su ne samo globalnih informacijskih i 
komunikacijskih tehnologija, postuliranja novih vrijednosti te 
ciljeva i pravila međunarodnog poretka, već i radikalnih 
promjena u doktrinama koje teže osiguravanju hegemonije i 
dominacije u svijetu. Sukobi niskog intenziteta (SNI) postaju 
dominantna forma rješavanja međunarodnih i lokalnih 
ugroza dok artikulacija nacionalnih informacijskih strategija 
(NIS) treba osigurati političku, gospodarsku, kulturnu i vojnu 
dominaciju aktera na globalnoj sceni. Nacionalne, ali i 
poslovne, informacijske doktrine _i strategije definiraju 
napadne_i obrambene metode _i tehnike uporabe 
informacijskih potencijala s ciljem osiguranja informacijske 
nadmoći.  Sveobuhvatna dostupnost obavijesti putem 
različitih medija postala je realnost na lokalnoj, nacionalnoj, 
regionalnoj, međunarodnoj i globalnoj razini. Postizanje 
monopola nad obavijestima te dominacija nad njihovom 
uporabom, posebno u kriznim područjima, osnova je za 
planiranje i vođenje informacijskih operacija (IO) kojima se 
želi oblikovati javno znanje ciljane grupe (ili više njih) 
sukladno postavljenim ciljevima i zadaćama u utvrđenim 
informacijskim strategijama. Informacijska politika postala je 
sredstvo bez kojega se više ne može zamisliti uspješno 
provođenje modernih doktrina i strategija za dominacijom i 
oblikovanjem javnosti i javnog znanja. Mediji su postali 
stvarnom i potpuno vidljivom informacijskom bojišnicom 
upravo u kriznim područjima i kriznim situacijama. 

Vodeći svjetski politički i gospodarski subjekti (države i 
tvrtke) definirale su vlastite informacijske doktrine i strategije 
temeljem kojih planiraju i provode informacijske i medijske 
operacije _ prema protivničkim korpusima znanja. Takvi 
subjekti stvaraju događaje s kojima upravljaju i vode ih u 
pravcima koji odgovaraju njihovim težnjama. 

Oni pak subjekti koji nemaju definirane vlastite 
informacijske doktrine i strategije uvijek su u obrambenom 

položaju, uvijek su prisiljeni sustizati događaje koje 
informacijski napadač(i) stvara(ju), a što ih stavlja u potpuno 
neravnopravni položaj u odnosu na napadača. 

Informacijske strategije nisu novost u povijesti ljudskog 
ratovanja. Uspješan napad na protivnikov duh, njegov 
sustav moralnih vrijednosti, uvjerenja i stavove jedan je od 
temelja koji su teoretičari sukoba i ratova, kao što su Sun 
Tzu i von Clausewitz, isticali kao nužan preduvjet za 
postizanje ukupne pobjede. Poznat nam je velik broj 
primjera iz ljudske povijesti gdje su napadači, procesima 
nametanja volje izvojevali pobjede u pojedinačnim bitkama i 
ukupnim ratovima. 

Republika Hrvatska je tijekom procesa osamostaljivanja, 
odnosno procesa stvaranja, obrane i stasanja u modernu 
demokratsku državu, bila izložena negativnom i pozitivnom 
utjecaju nekoliko različitih nacionalnih informacijskih 
strategija i s njima povezanih IO koje su se sukobljavale na 
području bivše SFRJ (ali i u zemljama koje su imale svoje 
interese na ovom području). Cilj većine primijenjenih IO bio 
je pokušaj onemogućavanja procesa osamostaljivanja 
Republike — Hrvatske (bilo njegovim — prekidom, bilo 
usporavanjem). 

Informacijske operacije usmjerene protiv interesa 
Republike Hrvatske tijekom i nakon Domovinskoga rata 
imale su i imaju različite pojavne oblike; koristile su i koriste 
različite metode i sredstva; polučile su različite rezultate 
plasiranjem mnogih protuobavijesti. Neke su protuobavijesti 
kao takve prepoznate, oko nekih još uvijek postoje određeni 
prijepori u javnosti, dok druge, sasvim sigurno, još uvijek 
nisu prepoznate kao dio informacijskih i medijskih operacija 
nametanja volje ciljanoj publici i promjeni njihovog korpusa 
javnog znanja (koji je pak legitiman predmet istraživanja 
informacijskih znanosti). Oblikovanjem korpusa javnog 
znanja (KJZ) ciljane publike (CP) korištenjem obavijesti i 
protuobavijesti postiže se stanje informacijske nadmoći za 
napadača, a nametnuto stanje beznađa, dezorijentiranosti i 
kaosa kod CP stvara preduvjete za konačno ispunjavanje 
postavljenih ciljeva i zadaća informacijskih stratega. 

Pod pojmom ,ciljana publika“ (CP) podrazumijeva se cilj 
djelovanja IO. Taj cilj može biti: jedna osoba, manja ili veća 
grupa osoba te manja ili veća zajednica. Ovisno o 
planovima, potrebama, prikupljenim i obrađenim saznanjima 
utvrđuje se cilj (ili više njih). Stoga ćemo u radu koristiti opći 
naziv CP osim u slučajevima kada ćemo posebno istaknuti 
pojedinačni od skupnoga cilja. 

Ovdje ćemo dati poseban naglasak na istraživanje 
metoda i tehnika, odnosno utvrđivanje obrazaca što su ih 

različite informacijske strategije i IO koristile za oblikovanje 
javnog znanja jer se njihovim definiranjem mogu prepoznati 
naručitelji i planeri IO, njihovi ciljevi kao i zadaće 
provoditelja. 

Potrebno je napomenuti da je tek djelovanjem ,zviždača“ 
omogućen bolji i kvalitetniji uvid u primijenjene metode, 
sredstva i tehnike kojima se koriste informacijski napadači. 
Naime, u službeno dostupnoj literaturi mogu se spoznati 
doktrine i strategije s jedne te posljedice tih djelovanja s 
druge strane. ,Srednji dio“, primijenjene metode, sredstva i 
tehnike u provođenju informacijskih i medijskih operacija, 
mogao se tek naslućivati iz javno dostupne službene građe. 
Stoga su ,zviždači u vlastitim redovima“ štetni za 
informacijske napadače, u istoj onoj mjeri (ako ne i većoj) u 
kojoj im i koriste prilikom planiranja i provođenja 
informacijskih napada na protivnički korpus javnog znanja. 

Dostupna — dokumentacija omogućava kvalitetnu i 
učinkovitu raščlambu informacijskih doktrina te 
informacijskih i medijskih strategija i operacija koje djeluju 
prema jednom i/ili više ciljeva s krajnjim ciljem: nametanja 
vlastite volje CP oblikovanjem njenog KJZ. 


Informacija je sredstvo od 
strateške važnosti za nacionalnu 
sigurnost.? 


1. INFORMACIJSKE STRATEGIJE 


Razvojem sposobnosti zapisivanja i tumačenja simbola koji 
prikazuju određene obavijesti i znanje, koje se time 
pokušava sačuvati za naraštaje koji tek dolaze, stvarani su 
uvjeti za brži i kvalitetniji razvoj ljudskih sposobnosti, umijeća 
i vještina. Daljnji razvoj tehnike i tehnologije zapisivanja 
simbola, s obzirom na kvalitetu zapisa, brzinu zapisivanja te 
mogućnost njihovog čuvanja, očuvanja, organizirane 
pohrane i ponovnog korištenja, stvorio je uvjete za pojavu 
brojnih znanstvenih revolucija, odnosno brže postizanje 
kvalitetnih i široko primjenjivih novih spoznaja. Središte svih 
zbivanja bili su i još uvijek jesu, podaci i informacije kao 
osnova za stvaranje novih, učinkovitih i primjenjivih znanja. 


2 US Department of the Army, FM3-05.130, 2008., str. B-16. 

a. Znanje 


Provjera i razvoj postojećih te stvaranje novih znanja cilj je 
pojedinca, svakog društva i svake zajednice još od prvih 
dana življenja. Razvoj znanja omogućavao je prednost pred 
okolinom, opstanak kao i daljnji razvoj i napredovanja u 
različitim pravcima. O važnosti, mjestu i ulozi znanja u 
stvaranju novih vrijednosti u korist pojedinca i zajednice 
pisao je Platon u svom djelu ,Država“. Rasprave prikazane u 
tom djelu ukazuju na značaj stvaranja znanja, razliku između 
znanja i spoznaje te između znanja, neznanja i mnijenja. 

Platon je iznio svoju definiciju znanja, procesa njegovog 
stvaranja te cilja kojem znanje treba težiti: 

- Znanje je stvoreno za bitak, naime da spozna, da 

bitak jest“, 

- ,Jer tko počinje onim što ne zna, a konac je i 

sredinu spleo od onoga što ne zna, kako je moguće, 

da njemu takva tvrdnja ikada znanje postane?“ 
Platon jasno uočava da je novo znanje proizvod spoznajnog 
procesa koji omogućava donošenje odluka o učinkovitom 
djelovanju te da znanje ne nastaje iz ničega. Znanje nastaje 
kao posljedica logičkog procesa promišljanja koji od samog 
početka prijema i obrade podataka, informacija i njenih 
izvedenica, pa sve do postizanja konačne spoznaje, mora 
biti utemeljeno na stvarnim i točnim vrijednostima predmeta 
promišljanja. Znanje, kao dio spoznajnog procesa te kao 
jedno od mjerila vrijednosti konačne spoznaje, ovisi o 
kvalitativnim vrijednostima — ulaznih jedinica, o već 
pohranjenom znanju pojedinca i zajednice, o osobnim 
iskustvenim spoznajama, o značajkama komunikacijskog 
kanala, o vremenu potrebnom za obradu i stvaranje novih 
vrijednosti te o drugim vrijednostima o kojima će više riječi 
biti u narednim poglavljima. 


b. Organizacija znanja 


Različitostima u definiranju znanja te procesa kojima se 
znanje stvara, razvijani su i različiti tipovi i vrste znanja koja 
postoje, koja se stvaraju i mijenjaju. Za potrebe ovog rada, 
prihvaćamo organizaciju ukupnog korpusa znanja u dvije 
osnovne grupe": otvorenog i kontroliranog znanja. U sastavu 
korpusa otvorenog znanja nalaze se korpus javnog znanja 





3 Platon, 2001., str. 146. 
4 Platon, 2001., str. 191. 
5 Tuđman, M. , 2008. str. 51. 

(KJZ) i korpus društvenog znanja (KDZ), dok korpus 
kontroliranog znanja čine korpusi cenzuriranog i štićenog 
znanja kako je prikazano na slici 1: 














KORPUS OTVORENOG ZNANJA 


KORPUS KONTROLIRANOG ZNANJA 














Slika 1. Organizacija znanja 


Korpus otvorenog znanja (KOZ) sadrži znanja kojima 
pristup nije zabranjen, znanja koja su u različitim pojavnim 
oblicima dostupna svakome tko im na bilo koji način želi 
pristupiti. Postoji mogućnost da sve osobe koje to žele ne 
mogu imati pristup pojedinim dijelovima ovih korpusa znanja. 
Uglavnom se radi o problemima koji su uvjetovani nekim 
drugim značajkama (nepoznavanje jezika i kulture, 
nemogućnost komuniciranja i td.). 

Korpus javnog znanja (KJZ) određen je sadržajem koji 
postoji u javnome informacijskom prostoru, koji u njemu ima 
dominantni položaj i status. Ovaj korpus se, uglavnom, 
oblikuje pod utjecajem različitih javnih medija. U različitim 
društvima i zajednicama, korpusi javnog znanja mogu biti 
bitno različitog sadržaja. 

Korpus društvenog znanja određen je ,tradicijom, 
povijesnom i kulturnom baštinom nekog naroda, ali i 
civilizacijskom stečevinom koju društvo skuplja, čuva i 
razmjenjuje s drugim kulturama i društvima“*. Ovaj korpus 
uključuje i stručna znanja razumijevanje kojih zahtijeva 
dodatne osposobljenosti kako bi ih se moglo razumjeti i 
učinkovito koristiti. 

Korpus kontroliranog znanja (KKZ) sadrži znanja 
kojima je pristup ograničen zakonskim i društvenim 


6 Tuđman, M., 2008., str. 51. 

normama određenih od strane, prethodnih i/ili trenutnih 
političkih elita. Pristup ovim znanjima se onemogućava 
primjenom uglavnom represivnih i preventivnih mjera, radnji i 
sredstava. Tom znanju nema, i ne bi trebao imati, pristup 
svatko tko poželi. Odluku o tome kojem se znanju 
ograničava ili pak onemogućuje pristup, i na kojoj razini, 
donose političke elite, a u poslovnom svijetu vlasnici i 
upravitelji tvriki. 

Korpus cenzuriranog znanja čine znanja proglašena 
nepoželjnima i nepoćudnima od strane političke elite jedne ili 
više država. Uglavnom se radi o znanjima koja mogu imati 
drugi i drugačiji utjecaj na postojeću javnost i pripadajuće 
javno znanje te koja mogu stvoriti uvjete za promjene 
vladajuće ideologije i sustava. 

Korpus štićenih znanja sadrži znanja koja državne 
institucije koriste u svom radu, a imaju ih potrebu štititi 
određenim vidom i razinom zaštite. Ovim korpusom 
obuhvaćena su privatna i korporativna poslovna znanja koja, 
onima koji ih imaju, omogućavaju stjecanje novih i dodatnih 
vrijednosti (u odnosu na konkurenciju). Istovremeno su u 
ovaj korpus uključena i znanja koja se štite autorskim i 
intelektualnim pravima, pravo na privatnost te druga slična 
znanja (i prava) koja se mogu svrstati u kategoriju osobne, 
poslovne i službene tajne. 

Ovakva organizacija znanja olakšava promatranje 
organizacije društva i zajednice. Sadržaj pojedinih korpusa 
znanja nije fiksan, ni trajan, a ni stalan. Podložan je 
mijenama izravno povezanima sa stanjem i odnosima unutar 
zajednice. Znanje teži stalnom kretanju, prelasku iz područja 
kontroliranog u područje otvorenog znanja. Kreće se 
procesom koji možemo nazvati ,difuzijom znanja“. Kako bi 
se pokazala razlika u područjima između kojih djeluje najveći 
dio ukupne difuzije, granice između tih područja prikazane 
su isprekidanom crtom dok je područje štićenog znanja 
omeđeno punom crtom kako je prikazano na slici 1. 

Znanje je moć. Kontrola difuzije znanja je kontrola 
difuzije moći. Stoga vladajuće i upravljačke elite teže ka 
potpunoj kontroli procesa difuzije znanja tako što se 
pokušava onemogućiti neovlašteni prodor u KKZ te pokušaj 
napuštanja znanja iz tog korpusa i njihov prijelaz druge 
korpuse znanja. Istovremeno se KOZ pokušava zaštititi od 
prodora i utjecaja drugih znanja kojima se mogu izazvati 
bitne promjene postojećih paradigmi. 

Danas se istina više ne može izbrisati, iako se može 
pokušati ignorirati i potisnuti u korpus kontroliranog znanja. 
Međutim, ona ipak postoji. Pitanje je jedino vremena i načina 
na koji će potisnuta istina uspjeti prijeći u KJZ i postati dio 

stvarnosti, postati opće prihvaćena vrijednosna činjenica, 
sud koji kao takav zauzima svoje mjesto u ukupnom korpusu 
znanja. 


c. Domene svijeta današnjice 


Proces stvaranja znanja trebao bi biti neprekinuti niz 
događanja, interakcije simbola iz svijeta koji nas okružuje sa 
svijetom obavijesti te našim unutarnjim mogućnostima 
vrednovanja i prosuđivanja zahvaćene stvarnosti. Očito 
postojanje različitih domena _ u odnosu na procese 
prikupljanja, obrade, pretvorbe, pohrane _i tumačenja 
obavijesti te donošenje odluka i na njima utemeljenih 
djelovanja, navodi na potrebu podjele svijeta koji nas 
okružuje, i u kojem djelujemo, na tri različite domene: 
domena fizičkog svijeta, informacijska domena te kognitivna 
domena'“. Interakcija, odnosno _sinergijsko djelovanje 
procesa koji se odvijaju u ovim domenama i kroz njih, 
omogućava stvaranje novih korisnih i primjenjivih Znanja te 
donošenje kvlitetnih odluka. 

Međusobni odnos i položaj različitih domena grafički 
možemo prikazati na način prikazan slikom 2: 


KOGNITIVNA DOMENA 





INFORMACIJSKA DOMENA 


ZI OP SXNIpO 





od simbola do zna 


oqp 


DOMENA SVIJETA STVARNOSTI 





Slika 2. Domene svijeta današnjice 


Domena svijeta stvarnosti ili fizička domena predstavlja našu 
stvarnost, svakidašnjicu koja nas okružuje, našu prošlost te 
predviđenu, moguću i/ili očekivanu verziju bliže i/ili dalje 
budućnosti. To je domena u kojoj se događaju pojave, 


7 Alberts, D.S., Gartska, JJJ., Hayes, R.E., Signori, D.A., 2001., str. 11. 

pojavljuju simboli, odnosno domena u kojoj se postoji i 
djeluje na fizičkoj razini. 

Informacijska domena jest područje u kojem postoji 
informacija, u kojem se vrši njena tvorba i distribucija unutar 
informacijske domene, ali i prema drugim domenama. U ovoj 
se domeni zahvaćaju simboli iz svijeta stvarnosti, pretvara ih 
se u oblik koristan za daljnju uporabu te omogućava 
distribucija različitim korisnicima u različitim, korisnicima 
prilagođenim načinima i oblicima. 

Kognitivna domena predstavlja svijet znanja, svijet 
svijesti i percepcije, svijet umnih sposobnosti i obučenosti 
pojedinca, grupe i/ili zajednice, domena u kojoj oblikujemo 
znanje, stvaramo izvjesnice te domena u kojoj se donose 
odluke. 

Dužine, prikazane strelicama, daju bitno pojednostavljen 
proces prijenosa simbola iz svijeta stvarnosti, njihove tvorbe 
u informacije i znanje te proces donošenja odluka koje imaju 
za posljedicu pokušaj promjene pojave i/ili događaja u 
svijetu stvarnosti. 

Uvjet postojanja stvarnog i učinkovitog djelovanja ovih 
domena, kao i njihovog sadržaja, jest mogućnost 
komuniciranja, unutarnjeg (unutar svake domene posebno) i 
vanjskog (između različitih domena). O svojstvima 
komunikacijskog kanala te komunikacijskim sredstvima ovisi 
i učinkovitost obrade, i distribucija svih veličina te njihova 
kvaliteta. 


d. Informacija kao borbeno sredstvo — razvoj 
kroz vrijeme 


Obavijesti su imale posebnu primjenu u izvršavanju 
postavljenih zadaća u vremenima mnogobrojnih kriza i 
ratova. 

Ratovanje, kao vještina i jedan od načina postizanja 
zacrtanih ciljeva, prati razinu i brzinu razvojne promjene 
ljudske zajednice, promjenu volumena i sadržaja korpusa 
znanja, prolazi bitne promjene u provedbenom i izvedbenom 
obliku. Prema pojedinim autorima*, današnji "modeli 
ratovanja uglavnom su asimetrične naravi i predstavljaju 4. 
generaciju u ,vještini i umijeću ratovanja“. Međutim, brzina 
obrade i prijenosa obavijesti te nove tehnike i tehnologije i 
doktrine, uvode nas u vrijeme primjene 5. generacije ratnih 
vještina čija se obilježja mogu predvidjeti. 


8 Taipale, K.A., 2006. str. 9. 

Obilježja dosadašnjih kao i 5. generacije ratovanja 
prikazali“ smo u tablici 1: 


Tablica 1. Evolucija ratovanja (1.dio) 





Evolucija ratovanja — generacije ratnih vještina 


























1. dio 
1. 2. 3. 

Društvena Agrarno Industrijsko | Moderno 
paradigma društvo doba društvo 
Odlučujuće Masovna Vatrena moć | Pokretljivost 
sredstvo uporaba 

ljudstva 
Cilj djelovanja | Ljudstvo Razaranje Nadzor 
Prijem Mjeseci- Dani-sati Sati-minute 
podataka tjedni-dani 
Vrijeme Tjedni-dani | Dani Sati 
odlučivanja 
Domena Fizička Fizička Fizička- 
primarne Informacijska 


uporabe znanja 














9 prema: Taipale, K.A. 2006. i McKay, T. 2000. 





NATIONAL SECURITY AND THE FUTURE 2(10) 2009. 


88 


Tablica 1. Evolucija ratovanja (2.dio) 





Evolucija ratovanja — generacije ratnih vještina 














2. dio 
4. 5. 
Društvena Informacijsko Virtualno (informacijska 
paradigma društvo prezasićenost) društvo 
Odlučujuće Znanje Izvjesnica, informacijsko- 
sredstvo komunikacijski sustav, 
kontrola medija 
Cilj djelovanja | Moral, Znanje, volja, percepcija, 
percepcija um 














Prijem Minute-stvarno Stvarno vrijeme, udaljeni 

podataka vrijeme 3D prikazi,  prostorno- 
vremenska integracija 

Vrijeme Sati-minute Gotovo trenutno 

odlučivanja 

Domena Informacijska Informacijsko-kognitivna 

primarne 


uporabe znanja 











U agrarnom društvu, 


vremenu nerazvijenih vojnih 





sredstava i tehnika, prednost u ratovanju uglavnom su imale 
one vojske koje su imale veći broj vojnika. Proces 
prikupljanja obavijesti svodio se na obavijesti o kretanjima 
protivničkih snaga, mogućem rasporedu protivničkih snaga 
na području sukoba, zapovjednom mjestu protivnika. Bio je 

određen uspješnošću onih koji su ih prikupljali kao i o 
komunikacijskim — sredstvima — kojima je /— prikupljeno 
dostavljano. Taj je proces znao trajati mjesecima, a u boljim 
slučajevima tjednima i danima. Vojskovođe koje su znale 
kako se prikupljene obavijesti mogu koristiti (i kao psihološki 
segment u ratnim vještinama) često su mogli izvojevati 
pobjedu i sa slabijim snagama ili su pak znali izbjeći sraz s 
bitno brojnijim protivnicima . 

U industrijsko doba, prednost u ratovanju omogućena je 
većom vatrenom moći, odnosno mogućnošću nanošenja 
snažnijih i učinkovitijih udara na ljudstvo, imovinu i područje 
protivnika. 

Obilježje prvih dviju generacija ratovanja, posebno prve, 
bio je kroničan nedostatak obavijesti, njihova relativna 
starost, upitna kvaliteta, pouzdanost i relevantnost te kao 
posljedica toga i njihova iskoristivost. Prve generacije imale 
su bitno ograničenje u komunikacijskim sustavima, posebno 
u prijenosu obavijesti na velike daljine. Ponekad su, 
posebno u slučaju pomoraca, poruke (samo u jednom 
pravcu) trebale putovati mjesecima da stignu (ukoliko se 
dogodi da sigurno stignu) do _ planiranog odredišta. 
Uvođenjem u uporabu bržih i kvalitetnijih komunikacijskih 
sredstva kao što su telegraf, telefon i radio veze, ubrzan je 
njihov prijenos. Tad je obavijest uglavnom služila tek kao 
pomoćno sredstvo potrebno kako bi se točno spoznalo 
stanje na bojišnici te donijele odluke o postavljanju, kretanju 
i uporabi različitih postrojbi te oružja i oruđa prije i tijekom 
bitke. Povremena uporaba obavijesti u različitim, sporadično 
upotrebljavanim, pojavnim oblicima psihološkog djelovanja 
i/ili vojne varke, znala je odlučiti pobjednika. 

U modernom društvu, prednost u ratovanju postizana je 
većom pokretljivošću, odnosno mogućnošću bržeg, točnijeg i 


10 U povijesti ratovanja poznat je primjer kad je Aleksandar Makedonski, 
nastavivši osvajanja prema istoku, došao u situaciju kad se trebao 
suočiti s bitno jačim protivnikom. Naime, njegove su snage bile 
razvučene jer je, želeći učvrstiti vlast u već osvojenim dijelovima 
tadašnjeg svijeta, uvijek ostavljao dio svoje vojske sa zadaćom 
upravljanja navedenim područjem. Dobivši obavijesti o snazi protivnika 
koji ga je čekao te o procjeni da će sasvim sigurno biti poražen ukoliko 
uđe u izravan sukob, Aleksandar Makedonski se odlučio, prije bitke, 
povući. Želeći spriječiti protivnički napad koji bi njegovo povlačenje 
protumačili kao slabost i nemoć, dao je nalog kovačima da iskuju oklope 
i do tri puta veće od onih koje su inače kovali za potrebe vojske. Te je, 
prevelike oklope, ostavio porazbacane po napuštenom logoru kako bi 
protivnici, ulaskom u logor i otkrivanjem velikih oklopa pomislili da se 
Aleksandrova vojska sastoji i od divova. Varka je uspjela, protivnik nije 
napao Aleksandrovu vojsku u povlačenju već se sam povukao u strahu 
osluškujući hoće li se, i kad, Aleksandar s vojskom ,punom divova“, 
vratiti i napasti ih. 


NATIONAL SECURITY AND THE FUTURE 2(10) 2009. 


90 


uspješnijeg prebacivanja postrojbi u vrijeme i na mjesto gdje 
to zahtijeva trenutna ili predviđena situacija. Također je 
vidljivo da je tehnološki napredak omogućio razvoj i 
prihvaćanje novih strategija, novih oružja, oruđa, metoda i 
sredstava, utemeljenih prvenstveno na bržem prikupljanju i 
prijenosu svih _ vrsta _ obavijesti i izvjesnica. Bojišnica, 
područje u kojem obavijest postoji, fizički je svijet, svijet 
stvarnosti u kojem se stoga i prikupljaju. Brzina njihovog 
prikupljanja, prihvata, obrade i primjene se, prateći razvoj 
prvih triju faza ratovanja, rapidno povećavala. Obrađene 
obavijesti se sve više koriste kao dio vojnih operacija, 
prvenstveno — psihološke — naravi, — usmjerenih —_ prema 
protivničkoj strani, ali ponekad i prema vlastitoj strani (kako 
vojnoj s ciljem dizanja morala vlastitih postrojbi tako i prema 
vlastitoj javnosti s ciljem jačanja unutarnjeg jedinstva). 
Psihološko se _ djelovanje provodilo na ograničenom 
području, ograničenim sredstvima i s ograničenim ciljevima. 

Krajem XX. stoljeća nastupa 4. generacija vještina 
ratovanja kad brza i učinkovita obrada relevantnih obavijesti 
postaje temelj i prioritet novih strategija i doktrina, kad 
informacijska domena — postaje — primarna bojišnica. 
Relevantna je obavijest u svim vrstama ratovanja mogla 
donijeti odlučujuću prednost. Međutim, krajem 4., a posebno 
u 5. generaciji ratovanja, kognitivna domena postaje 
primarna bojišnica. Obavijest prestaje biti samo i jedino 
predmet prikupljanja, ona u obliku informacije postaje 
subjekt na kojem se temelji napadno djelovanje i prije samog 
ulaska u fizičku borbu. 

Važnost i uloga informacije kao borbenog sredstva 
prelazi iz operativnog i taktičkog područja u područje 
strategije i doktrine. Uporabna vrijednost informacije prelazi 
iz operativne na stratešku razinu odlučivanja i djelovanja, a u 
izravnoj je vezi s razvojem informacijsko-komunikacijskih 
sustava, tehnika i tehnologija. Njihov brzi razvoj doveo je do 
postupnog umrežavanja sve većeg broja lokalnih mreža te 
do stvaranja Globalne informacijske mreže (GIM) i 
Globalnog informacijskog okruženja (GIO) koje time postaje 
strateški cilj i strateško sredstvo u provođenju i ostvarivanju 
zacrtanih ciljeva, gotovo u potpunosti bez prostorno- 
vremenskog ograničenja. Na takav način, informacija 
postaje dominantno borbeno sredstvo u oblikovanju domene 
KJZ. Informacijska i kognitivna domena postaju primarni cilj 
nacionalnih informacijskih strategija s ciljem ostvarivanja 
nacionalnih (ali i korporativnih, poslovnih, grupnih i osobnih) 
interesa. Prednost se ostvaruje ne samo posjedovanjem 
informacije nego, što je posebno značajno, monopolom na 
njeno korištenje, distribuciju i tumačenje. 

Važnost informacije kao borbenog sredstva posebno je 
istaknuta u govoru koji je, 21.5.1982., na sveučilištu 
Georgetown, u organizaciji Centra _ za strateške i 
međunarodne studije, održao savjetnik za nacionalnu 
sigurnost predsjednika SAD, William P. Clark. Tom je 
prilikom izjavio: ,Informacija je kao instrument za provedbu 
nacionalne strategije zauzela isto mjesto pored vojne, 
diplomatske i gospodarske aktivnosti“'!. Može se reći da je 
tada informacija i službeno postala četvrti instrument kroz 
koji suverena država ostvaruje svoje nacionalne interese: 
diplomacija, gospodarstvo, vojska i informacija. 

Pojavom interneta, a posebno —WWwW-a 1995., 
informacija postaje doktrinarna kategorija te strateško 
sredstvo u izvršavanju postavljenih ciljeva i zadaća, posebno 
kroz nove teorije Sukoba niskog intenziteta12, odnosno 
odvraćanja i sprječavanja eskaliranja kriznih situacija u ratna 
stanja, ali i stvaranja i upravljanja, namjerno izazvanim, 
lokalnim krizama. Naša je / svakidašnjica obilježena 
nepreglednim mnoštvom obavijesti iz kojih se, korištenjem 
mogućnosti strojeva i ljudskih sposobnosti, treba izdvojiti 
relevantan sadržaj koji treba biti temelj za donošenje 
korisnih odluka. Razvoj komunikacijske tehnike i tehnologije 
omogućio je eksponencijalni rast količine — dostupnih 
obavijesti i brzinu njihove obrade u odnosu na vrijeme kako 
je prikazano na slici 3: 





11 Lord, C., 1996., str. 88. 

12 Collins, S. 1999: ,Sukob niskog intenziteta (SNI) je u biti borba za ljudski 
um ...a u toj su borbi psihološke operacije znatno važnije od vatrene 
moći“. 

Slika 3. Vremenski razvoj brzine i učinkovitosti prijenosa 
obavijesti 


Kao ilustracija volumena podataka koji se može naći na 
internetu, mogu se navesti sljedeće činjenice te procjene 
vezane uz njih *: 


- U listopadu 2010., ukupan broj domena bio je 876 923 856 
(za usporedbu je početkom srpnja 2009. bilo evidentirano 
791 457 160 domena), 

- Prema nastavku najviše ima .net domena (284 513 303), 
potom .com (210 753 141), 

- Od država, najviše domena ima Japan (.jp - 56 220 485), 
potom Italija (.it - 23 780 650); Hrvatska se nalazi na 39. 
mjestu (od država) sa 1 286 551 domenom, 

- U odnosu na brojno stanje domena u siječnju 2007. (433 
193 199) došlo je do povećanja za nešto više od 100% kako 
je prikazano na slici 4 se 

- Kina ima (ožujak 2009.) najviše korisnika: 298 milijuna 
(22% ukupnog stanovništva), potom SAD sa 227 milijuna 





13 Distributions by Top-Level Domain Name (by hostcount); URL: 
http://ftp.isc.org/www/survey/reports/current/, 28.11.2010 
14 http://ftp.isc.org/www/survey/reports/current/hosts.png, 28.11.2010. 

Source: Internet Systems Consortium (www.isc.org] 


Slika 4. Rast broja Internet domena 


e. Razvoj nacionalnih informacijskih strategija 


Kao što smo već naveli, tek brzim razvojem komunikacijskih 
tehnologija i sredstava koja su omogućila brzi i pouzdani 
prijenos velike količine obavijesti, informacija i izvjesnica, 
njihovu organiziranu pohranu (ali i naknadno korištenje), 
obavijest dobiva na važnosti, postaje dostupnija, brže se 
pribavlja i obrađuje. Vrijeme od zahtjeva za obaviješću do 
konačnog proizvoda (izvjesnice) bitno je skraćen u odnosu 
na ranija razdoblja. 

Pokušavajući nadomjestiti nemogućnost komuniciranja s 
velikim brojem osoba u vrijeme 1. svjetskog rata, a želeći ih 
uvjeriti u ispravnost planiranih vladinih namjera, predsjednik 
SAD Woodrow Wilson osnovao je CPI (Comittee of Public 
Information) poznat i kao ,Creelov komitet“ (po predsjedniku 
Komiteta Georgu Creelu). Komitet je težio oblikovanju 
korpusa nacionalnog javnog znanja SAD kako bi javnost 
pozitivno prihvatila odluku o ulasku SAD u 1. svjetski rat na 


15 Die _Groesten Internetnationen - Stand: 31. maerz 2009., Der 
Spiegel,33/2009, str. 76. 

strani Saveznika. Creelov komitet vodio je bitku za nadzor 
nad javnim znanjem s pro-njemačkim snagama koje su pak 
pokušavale uvjeriti američku javnost da je ulazak SAD u rat 
nepotreban i štetan, kako za javnost tako i za američko 
gospodarstvo“. Stoga je, zbog nepostojanja masovno 
dostupnih medija, Creel osmislio koncept ,4-minutni 
govornik“, osobe koje su obilazile različite grupe, zajednice, 
skupove, mjesta gdje se pojavljivao manji ili veći broj osoba i 
gdje su u svega četiri minute trebali zadobiti pažnju i uvjeriti 
slušatelje u ispravnost vladinih namjera. Prema službenoj 
evidenciji, za držanje takvih govora angažirano je, u 
vremenu između 1917. i 1918., 75 000 osoba. U tom periodu 
održali su 7 155 190 govora od ,4 minute“'“, 

Početkom XX. stoljeća, informacijom se pokušava 
oblikovati KJZ vlastite javnosti s ciljem homogenizacije u 
vremenima kriza i očekivanih ratnih djelovanja. Istovremeno 
je informacija korištena preko oblika posebnih psiholoških 
operacija (PO) usmjerenih prema javnosti i ključnim 
državnim (političkim i vojnim) dužnosnicima protivničke 
strane. Psihološke su operacije vođene preko institucija 
ministarstva obrane, odnosno službi iz sastava izvještajno- 
sigurnosnog sustava koje su bile u stanju planirati i provoditi 
takva djelovanja. Naime, budući da su se već organizirano 
bavili tajnim prikupljanjem i obradom prikupljenih podataka i 
informacija, mogli su učinkovito planirati i PO za koje su 
očekivali da bi mogle polučiti određeni uspjeh. 

Preko takvih institucija pokušala se postići i tajnost takvih 
djelovanja jer bi otkrivanje bar nekih od njih moglo ozbiljno 
kompromitirati državni vrh. Stoga se psihološko ratovanje 
vodilo svim instrumentima koji su državi tada stajali na 
raspolaganju: = vojnim, — diplomatskim i gospodarskim 
sredstvima. U ratnim uvjetima, psihološko ratovanje 
provodilo se doktrinom C2W (Comand and Control Warfare) 
djelovanja u okviru kojega su tada bile objedinjene one 
funkcije koje danas nazivamo Informacijskim operacijama 
(IO). Po završetku ratnih djelovanja te pojavom Hladnoga 
rata (kao pojavnog oblika izrazito snažne krize u 
međunarodnim odnosima), uviđa se važnost koju informacija 
može imati u poželjnom oblikovanju KJZ, ali i oblikovanju 
znanja vodstva (vojnog, političkog i poslovnog) ciljane 
grupacije u vremenu prije, tijekom i poslije krize i mogućeg 
ratnog sukoba. Stoga C2W prelazi iz domene isključivo 
vojne uporabe u područje aktivne (u idealnom slučaju) 
suradnje civilno-vojnih struktura. 





16 Creel, G., 1920:,To je bila borba za ljudske umove i 'osvajanje njihovih 
uvjerenja' kod koje je svaka obitelj u svakoj državi bila crta bojišnice“ 
17 Freeman, B.R., 2005., str. 15.-16. 

f_Hladni rat 


Vrijeme neposredno nakon 2. svjetskog rata, a posebno 
vrijeme  ,Hladnog rata“ obiluje primjerima korištenja 
obavijesti i protuobavijesti kao borbenih sredstava. Hladni 
rat, kao sukob ideologija, ideja, mišljenja i stavova obilježen 
je informacijskim ratovanjem, odnosno rat s informacijom za 
informaciju protiv informacije. To je vrsta sukoba koja prelazi 
iz domene svijeta stvarnosti, odnosno fizičkog svijeta (2. 
svjetski rat) u informacijsku i kognitivnu domenu čime se 
pokušava izravno utjecati, kako na državni vrh ciljane zemlje 
(i/ili grupe zemalja), tako i na njihovu javnost pokušavajući 
izravno utjecati na oblikovanje KJZ ciljane publike. U tom se 
pravcu koriste uglavnom prikrivene operacije posebnim 
oblicima djelovanja državnih agencija i institucija opremljenih 
za tajna i prikrivena djelovanja. Tada se koriste mnogobrojni 
sinonimi za informacijsko ratovanje: ideological warfare, the 
war of ideas, political communication, psychological-political 
warfare, = political —warfare, —_psychological operations, 
psychological  warfare, information — warfare, = special 
operations, black operations, black propaganda, grey 
propaganda, white propaganda, active measures i slično. Te 
su operacije dobrim dijelom usmjerene _ prema stranoj 
javnosti i ciljevima izvan vlastitog nacionalnog područja. 

Na unutarnjem planu se nacionalno (vojno, političko) 
jedinstvo — pokušavalo postići preko raznih tiskovnih 
konferencija te planiranih vijesti koje su plasirane putem 
nacionalnih medija (tisak, radio, TV), današnjim rječnikom, 
,odnosima s javnošću“. 

SSSR su, kao i zemlje članice Varšavskog ugovora, 
prihvatile Lenjinov_ stav da je ,istina  malograđanska 
predrasuda“'*. Propagandom su opravdavali revolucionarno 
nasilje. Sovjeti su vrlo rano shvatili moć obavijesti i 
protuobavijesti primijenjene, u nasilnoj varijanti, prema 
vlastitom stanovništvu. Širenjem kulture nasilja i straha 
održavali su agresivni i nasilni sustav na vlasti. U širenju 
nasilja prema domicilnom stanovništvu, prednjačili su 
instrumenti represivne moći države, policija i tajne službe 
kojima su date široke ovlasti, uključujući i one krajnje 
represivne i nasilne. 

Posebni napori i sredstva za djelovanje izvan matičnih 
granica, za vrijeme hladnoga rata ulagani su u korištenje 
informacije u propagandne svrhe preko institucija države, 
tajnim i subverzivnim operacijama s jedne te prikrivenim 
medijskim operacijama s druge strane. Osnovane su mnoge 


18 Volkov, V., 2001, str. 75. 

medijske (radio i TV postaje, tisak) ustanove i organizacije 
preko kojih se pokušalo propagandnim i psihološkim 
djelovanjem utjecati na oblikovanje javnog znanja ciljane 
grupe. SAD su u tom smislu osnovale veći broj medijskih 
kuća (Voice of America, Radio Free Europe, Radio Liberty, 
Radio Marti, Radio Asia, Radio in American sector in 
Berlin)'? dok je u SSSR-u takvu ulogu preuzimao nacionalni 
Radio Moskva sa svojim programima na mnogim stranim 
jezicima, kao i nacionalne radio postaje u satelitskim 
zemljama članicama Varšavskog ugovora. Ovakav oblik 
hladnoratovskih djelovanja nastavljen je i danas, s jačim i 
snažnijim intenzitetom nego ranije upravo zbog većeg 
utjecaja medija na oblikovanje KJZ. 


g. Informacijsko doba 


U ranijim sukobima/ratovima napadači su trebali brinuti 
jedino o tome kako zaštiti domicilno stanovništvo od 
protivničke propagande, odnosno protivničkih PO. Stoga je 
domicilno stanovništvo bilo izvrgnuto uglavnom 
jednostranom = psihološko-propagandnom djelovanju od 
strane vlastite političke administracije. Današnja stvarnost 
jest da se praktički s bilo kojeg umreženog mjesta može 
pristupiti u bilo koji dio svijeta i pokušati sagledati bilo koji 
problem te dobiti gotovo bilo koja informacija (ne ulazeći u 
kontekst procjene njene kvalitete, točnosti i pouzdanosti 
izvora). Ne postoji mogućnost apsolutne cenzure događanja 
i djelovanja jer su obavijesti sveprisutne, posebno danas, u 
doba sveprisutnog i brzog širokopojasnog interneta. Stoga 
vladajuće elite posebnu pažnju trebaju obratiti na zaštitu 
vlastitog javnog prostora i KJZ od neželjenih utjecaja vlastitih 
PO koje se provode izvan nacionalnih granica. Dok se ranije 
teško dolazilo do potrebnih obavijesti, njihova današnja 
masovna dostupnost uzrokovana globalnom umreženošću, 
stvorila je potrebu drugačijeg, inverznog, promišljanja 
pokušaja sprječavanja pristupa neovlaštenih osoba do 
traženih obavijesti koje se nalaze u korpusu štićenoga 
znanja i njihov prijenos u KJZ. Inverzno razmišljanje o 
potrebi zaštite vlastitih obavijesti, IKS i njihovog sadržaja, 
ogleda se u zasipanju protivnika mnoštvom, manje ili više, 
besmislenih, nepotrebnih i neupotrebljivih_ obavijesti svih 
vrsta. Istovremeno se pokušava dati naglasak na pojedine 
događaje i situacije kako bi se protivničkoj strani odvukla 
pažnja i dodatno oslabili obrambeni sustavi i mogućnosti. 


19 About the Agency, URL: http://www.bbg.gov/about, 2010., 15.11.2010. 

Stoga, u skladu sa starom izrekom koja kaže ,od šume se 
ne vidi drveće“, stvaranjem informacijske prezasićenosti 
(različitim sadržajima) protivničkog sustava i protivničkog 
javnog medijskog prostora, višestruko se olakšava 
oblikovanje KJZ ciljane publike. 

»-egati sunt viri boni peregre missi 
ad mendiendum rei publicae causae“** 


(Poslanici su odvažni ljudi upućeni 
u tuđinu da bi lagali za dobro vlastite 
države) 


2. JAVNA DIPLOMACIJA 


Upravljanje javnim znanjem nije bila, nije, niti će biti lagana 
zadaća. Postojeći IKS stvorili su uvjete prema kojima je 
moguća gotovo puna interakcija osoba koje se fizički nalaze 
na potpuno različitim područjima. Tako je stvorena situacija 
u kojoj se i domicilno stanovništvo može, posredno, izložiti 
djelovanjima IO. Stoga _ se ukazala potreba za 
preimenovanjem dotadašnjih aktivnosti usmjerenih na 
oblikovanje javnog znanja u skladu s načelima ,političke 
korektnosti“ jer je i nazivlje koje se koristi jedan od načina na 
koji se želi olakšati djelovanje prema volji i percepciji 
primatelja informacija. 

Pokušavajući izbjeći nazivlje koje ima (ili može imati) 
negativno značenje (kao što su psihološko djelovanje, 
propaganda, specijalne operacije, ratovanje svih vrsta) 
sredinom 60-ih godina prošlog stoljeća uvodi se u uporabu 
naziv ,javna diplomacija“ (public diplomacy)“', kao oblik 
komuniciranja koji u početku, barem na simboličkoj razini, 
otklanja agresivnost. Cilj je javne diplomacije davanje 
podrške diplomatskim naporima matične zemlje, između 
ostalog, mrežom nevladinih, neprofitnih i drugih sličnih 
udruga i organizacija koje djeluju u inozemstvu, odnosno na 
i prema ciljanom području. U načelu se kroz javnu 
diplomaciju ne distribuiraju netočne obavijesti jer se njihovim 
otkrivanjem može nanijeti znatna šteta njihovim autorima i 
prijenosnicima. Međutim, to ne sprječava obradu informacija 
koje se distribuiraju i kojima se izlažu CP na način i u skladu 
s postavljenim ciljevima i zadaćama. 

Međunarodni politički odnosi mogu se artikulirati kroz 
nekoliko različitih područja djelovanja, ovisno o nositeljima i 
izvršiteljima: 

- diplomacijom, koje je javna diplomacija integralni 

dio ukupnog spektra djelovanja, 





20 Marinković, I., 1977, str. 15. 

21 Američki karijerni diplomat Edmund Gullion, kasniji dekan ,Fletcher 
School of Law and Diplomacy at Tufs University“ skovao je taj naziv 
1965.. — Wolf, C. Jr, Rosen, B., 2004., str. 3. 

- < izvještajno-sigurnosnim — službama, = odnosno 

prikrivenim oblicima djelovanja te 

- uporabom vojne sile. 
Javna diplomacija, kao dio ukupnih diplomatskih napora, u 
sebi objedinjava nekoliko različitih vrsta djelovanja: 

- djelovanje na javno znanje međunarodne 

zajednice, kako na lokalnoj tako i na regionalnoj 

razini, 

- djelovanje prema i kroz institucije i ustanove u 

području međunarodnih odnosa, 

- odnosi s javnošću u inozemstvu, ali i u matičnoj 

državi, 

- praćenje _ učinaka IO na CP korištenjem 

posrednika. 
Korištenje instrumenata javne diplomacije za prikrivene 
oblike djelovanja može bitno kompromitirati ukupne napore 
planera IO. Stoga se, u načelu, javna diplomacije ne bi 
smjela koristiti prikrivenim djelovanjima u postizanju svojih 
ciljeva, posebno ne zlouporabom veza koje se uspostavljaju 
s lokalnim i/ili regionalnim medijima. Međutim, javna 
diplomacija svojim informacijama i savjetima može bitno 
pridonijeti učinkovitom planiranju i provođenju medijskih 
operacija budući da su u stalnom kontaktu s medijima. 

Reprezentativan primjer institucije koja je bila izuzetno 
uspješna u utjecaju na strane javnosti, odnosno na njihove 
KJZ jest USIA (United States Information Agency) poznata i 
kao USIS (United States Information Service). Agencija je za 
potrebe _ Vlade SAD bila izuzetno aktivna za vrijeme 
»Hladnoga rata“ pa sve do 1999., kada je integrirana u State 
Department. USIA je služila za operacionalizaciju IO s ciljem 
ostvarivanja strateških utjecaja na ciljanu publiku (u 
inozemstvu i to isključivo na područjima na kojima nije 
djelovala Vojska SAD). Osnovana je 1.8.1953. Odlukom o 
osnivanju, USIA je, po nalogu tadašnjeg predsjednika SAD 
Dwighta D. Eisenhowera, podređena Vijeću za nacionalnu 
sigurnost SAD. Eisenhower je, kao izuzetno uspješan 
general znao kakvi se rezultati, u vrijeme ,Hladnoga rata“, 
mogu postići uspješno — planiranim io — provođenim 
psihološkim, odnosno IO (,psihološke operacije su potvrđeni 
instrument naše nacionalne moći“*?). USIA je imala zadaću 
da preko javne diplomacije ,promovira nacionalne interese i 
nacionalnu sigurnost SAD kroz širenje razumijevanja, 
obavješćivanja i utjecanja na strane javnosti te šireći dijalog 
između državljana i institucija SAD s državljanima i 


22 Freeman, B.R., 2005., str. 26. 

institucijama druge strane“. Fokus svojih djelovanja 


usmjeravali su prema medijima u zemlji i na području na 
kojem djeluju težeći razvoju dugoročno kvalitetnih odnosa 
procesima informiranja te pružanja mogućnosti dodatnog i 
specijalističkog školovanja, obrazovanja i obučavanja 
djelatnika u, prvenstveno masovnim, medijima. 

Današnja nastojanja idu u pravcu definiranja novog 
nazivlja za djelovanja usmjerena prema domaćoj i stranoj 
javnosti kao i prema ciljanim grupacijama u inozemstvu: 
javna diplomacija i strateško komuniciranje (Public 
Diplomacy and Strategic Communication). Naime, iako se, 
po definiciji, javna diplomacija obraća stranoj javnosti (kao i 
političkim, vojnim i drugim stranim dužnosnicima) s obzirom 
na _ GIO, izvjesna je mogućnost da te izjave poprime 
neželjene oblike i posljedice na ,domaćem tržištu“. Stoga je 
potrebno, prilikom obraćanja stranoj javnosti, voditi brigu i o 
stavovima domaće javnosti kako ne bi došlo do 
kompromitacije vlastitog djelovanja. Isto pravilo vrijedi i za 
odnose s javnošću koji su primarno okrenuti prema domaćoj 
javnosti, prema domaćem KJZ. Posvemašnja povezanost 
postojećih KJZ različitih CP, pruža dodatne mogućnosti 
kvalitetnim moderatorima da oblikuju javno znanje CP, a da 
im se i ne obraćaju izravno. 

Javna diplomacija predstavlja jedan od ključnih načina 
javnog i otvorenog djelovanja uz pomoć kojeg se izravno 
utječe na strane vlade i institucije te njihovo stanovništvo, 
izravnim oblikovanjem KJZ. Javna se diplomacija ne provodi 
samo i isključivo kroz diplomatske predstavnike nego i kroz 
različite oblike razmjene osoba i znanja (razmjena studenata 
i predavača, razmjena različitih stručnjaka, razmjena 
državnih dužnosnika i službenika, susreta na različitim 
stručnim i znanstvenim skupovima...). 

Osnovna djelovanja su suradnja i komunikacija, s 
posebnim naglaskom na dvosmjernu komunikaciju jer je 
često važnije znati saslušati, dijelom i poslušati sugovornika, 
nego samo i isključivo pričati. Jednosmjerna se komunikacija 
vrlo lako pretvori u, za primatelja, nepoželjni oblik prisile i 
lako se protumači kao obična propaganda te dovodi do, za 
poticatelja, neželjenih i štetnih djelovanja. Javnom se 
diplomacijom pokušava izravno utjecati na volju i odluke 
(percepciju pojedinih događaja i/ili pojava) osoba ključnih za 
donošenja odluka na, i prema, ciljanom području, na širu CP 
koja prihvaćanjem poslanih poruka može, na neki način, 
pokušati natjerati ključne osobe na donošenje odluka u 
skladu s težnjama naručitelja i planera IO te, što je posebno 


23 Freeman, B. R., 2005., str. 6. 

važno za učinkovito projektiranje budućnosti CP, na mlade 
osobe iz kojih bi se mogli izdvojiti oni koji će u budućnosti ili 
donositi odluke ili biti u stanju bitno utjecati na procese 
donošenja odluka. 

United States Government Accountability Office (US 
GAO) objavio je pregled proračunskih rashoda koje je za 
2008. na području javne diplomacije _ i strateških 
komunikacija imala Vlada SAD, ali samo kroz State 
Department (SD) i Broadcasting Board of Governors (BBG). 
Iznos i struktura troškova?“ prikazani su na slici 5: 


State Department Broadcasting Board of Governors 
$879 million total $682 million total 


BBG management, engineering, 


Bureau of Educational and Cultural 


capital improvement, and other costs 
$252 million 





Aftalrs exchange programs 
$501 million Voice of America 
$188 million 
Middle East Broadcasting 
Ka nem Networks 
Public diplomacy activities in 
State's regional bureaus $92 milion 
$181 million 
Radio Free Europe/Radio Libe 
Domestic and overseas public $83 million ps m 
diplomacy American salaries 
$125 miilon Radio Free Asia 
Public diplomacy activities in $34 million 
State's functional bureaus 
$28 million 
Bureau of International Office of Cuba Broadcasting 
Information Programs $33 million 
$23 million 
Related appropriations 
$20 million 


Slika 5. Iznos i struktura rashoda Vlade SAD (u 2008.) 
za potrebe Javne diplomacije i Strateškog komuniciranja 
Prijedlogom proračuna BBG-a?* za 2011. predloženo je 
povećanje ukupnih rashoda, u odnosu na 2008., za skoro 
12% (u iznosu od 768,8 milijuna US$) na način i prema 
rasporedu prikazanom na slici 6: 





24 US GAO, 2009., str. 8. 

25 BBG, FY 2011, Budget Request, 
http://media.voanews.com/documents/BBGFY2011CONGBudgetSubmis 
sion-ForlnternetPost.pdi, str. 5., 6.1.2011. 

Engineering 
(24,8% - 190,7 mil US$) 


(5,0% - 38,4 mil US$) 


Agency Direction 
(3,7% - 28,3 mil US$) 


/ 
International — 7 

Broadcasting Buerau / 

(6,3% - 48,8 mil US$) / 


Radio Free Europe / 
# Radio Liberty 
(12,4% - 95,6 mil US$) 






Middle East Broadcasting 
Networks 
(15,3% - 117,5 mil US$) 


n. Voice of America 
(26,9% - 206,8 mil US$) 


i Broadcasting Capital 
Office of Cuba Broadcasting = Improvements 

(Radio/TV Marti) (1,8% - 13,6 mil US$) 
(3,8% - 29,2 mil US$) 


/ 


Slika 6. Prijedlog proračuna BBG za 2011. 


3. RAZVOJ INFORMACIJSKIH OPERACIJA 


Različitosti u pristupu problematici IO tijekom vremena, 
ovisne o stupnju razvijenosti informacijskih i komunikacijskih 
sredstava, tehnika i tehnologija te ovisno o shvaćanju 
važnosti informacije kao borbenog sredstva, prikazani su na 
slikama 7-9. Na njima je vidljiv i proces promjene, odnosno 
prilagođavanja, nazivlja istih oblika djelovanja tijekom 
vremena. 


U izradi ovog prikaza pošli smo od pretpostavke da u 


informacijsko-komunikacijskom prostoru postoje tri osnovne 
grupe različitih javnosti s pripadajućim KJZ: 


- domaća javnost, odnosno javnost matične države 
koja naručuje ili planira i provodi informacijske 

operacije na svim razinama djelovanja (operativnoj, 
taktičkoj, strateškoj), 

- javnost ciljanog područja koje može biti 
nadregionalne, regionalne, nacionalne i lokalne 
naravi, 

- ostala javnost koja nije javnost naručitelja, planera, 
napadača ni javnost CP i koja nije s njima izravno 
povezana nekim oblikom i načinom, (političkim, 
poslovnim, vojnim, socijalnim, povijesnim, kulturnim, 
vjerskim, etničkim...) te da 

- < postoji —organizacijsko-ustrojbena razlika u 
djelovanjima prema domaćoj i stranoj javnosti. 


a. Prva faza planiranja i vođenja IO 


Na slici 7 prikazan je proces i metodologija djelovanja s 
ciljem oblikovanja javnog znanja u uvjetima kad gotovo i ne 
postoji razmjena informacija između javnosti matične države 
i javnosti koja se nalazi na ciljanom području. Ne postoji 
komunikacijska povezanost različitih javnosti i njihovih KJZ, 
a ako postoji onda je njen intenzitet vrlo nizak, zbog čega je i 
proces razmjene informacija između navedenih javnosti vrlo 
slab, gotovo zanemariv. Korpusi njihovih javnih znanja su 
odvojeni i ne utječu jedni na druge. Istovremeno ni KJZ 
trećih područja, koja se ne mogu smatrati područjem 
matične države i koja nisu nužno izložena djelovanju IO, 
nemaju mogućnost komuniciranja s ostalim KJZ. U takvoj 
situaciji institucije vlasti provode izrazito napadne oblike IO 
prema protivničkoj strani korištenjem informacija i svih njenih 
izvedenica (dezinformacija i nazovi _ informacija). Za 
ispunjavanje zadanih ciljeva i zadaća ne biraju se ni 
sredstva ni načini kako bi se isti izvršili jer gotovo ne postoji 
mogućnost kompromitacije vlastitih aktivnosti pred domaćom 
javnosti uslijed slabog ili nikakvog komunikacijskog utjecaja 
između ciljanog područja i matične javnosti. Dok traju 
informacijski napadi na protivničku stranu, manje ili više 
koordinirano se preko nadziranih medija domaće javno 
znanje homogenizira oko ključnih pitanja od nacionalne 
važnosti na način na koji ih predstavlja vladajuća birokracija. 

Ciljevi koji se postavljaju pred one koji djeluju prema 
domaćoj javnosti potpuno su drugačiji od ciljeva koji su 
postavljeni pred one koji djeluju prema stranoj javnosti (dok 
se domaća javnost homogenizira, protivnička se dijeli na što 
je moguće više grupacija i frakcija). Načelo povratne sprege 
prema kojem se vrši korekcija planiranih aktivnosti u skladu 
s njihovim realnim rezultatima također je relativno niskog 

b. Druga faza planiranja i vođenja IO 


Na slici 8 prikazan je proces i metodologija djelovanja s 
ciljem oblikovanja javnog znanja u uvjetima postojanja 
razmjene informacija između različitih javnosti. Stvoreni su 
uvjeti da se pojedine subverzivne i agresivne, psihološke i 
specijalne operacije javno prokažu i da se javno otkrije 
njihov počinitelj i njihov naručitelj. Time naručitelj dolazi u 
neugodnu i nepoželjnu situaciju koja ga može bitno 
kompromitirati pred stranom, domaćom i cjelokupnom 
međunarodnom javnosti. Stoga u planiranju i provođenju IO 
dolazi do nužnih promjena: u nazivlju djelovanja, u pristupu i 
metodologiji, usklađenosti te nadziranju procesa. Kako bi se 
što kvalitetnije pokušali prikriti stvarni naručitelji IO, ukazala 
se potreba za angažiranjem ,posrednika““* koji će služiti kao 
paravan za provođenje IO. Posrednici mogu biti različite 
udruge = (profitne, neprofitne), — organizacije (vladine, 
nevladine), tvrtke (privatnog i/ili mješovitog vlasništva, 
stvarne, fiktivne) kao i oblici organiziranog nadnacionalnog 
(međunarodnog) područja djelovanja (kao što su regionalne i 
međunarodne institucije). Posrednici se mogu nalaziti na 
području koje je predmet i cilj IO, mogu se nalaziti 
neposredno uz njega, a mogu biti i potpuno izvan ciljanog 
područja. Različiti posrednici djeluju prema različitim 
publikama, odnosno prema različitim KJZ. Angažiranjem 
posrednika koji se nalaze potpuno izvan ciljanog područja, 
omogućava se dodatni stupanj zaštite tajnovitosti operacije. 
Mediji koji djeluju na ciljanom području najbolji su posrednici 
u oblikovanju KJZ, kao i osobe koje se nalaze na (ili pri) vrhu 
odlučivanja u pojedinim dijelovima života ciljane društvene 
zajednice (politički, vojni, gospodarski, sigurnosni...). 

Isto tako, zbog mogućnosti komuniciranja različitih 
javnosti, ukazala se potreba za intenzivnijom koordinacijom 
djelovanja unutarnjih i vanjskih dijelova sustava kako bi se 
na vrijeme pokušali spriječiti i/ili onemogućiti mogući 
negativni utjecaji djelovanja u inozemstvu na domaću 
javnost. 





26 Više o izravnom i posrednom utjecaju na različite CP u različitim 
zemljama te posljedicama po vlastiti KJIZ može se pročitati u velikom 
broju objavljenih tekstova. Međutim, osobno sam mišljenja da je tekst 
autora Johna M.Brodera objavljen 31.3.1997. u New York Timesu 
reprezentativan _ s obzirom na prikaz načina utjecaja američkih 
adinistracija na različite CP s ciljem nametanja vlastitih volje. Tekst je 
dostupan na adresi URL: 
http://\www.nytimes.com/1997/03/31/us/political-meddling-by-outsiders- 
not-new-for-us.html?ref=johnmbroder (9.11.2011.) 

Djelovanje domicilne javnosti u SAD za vrijeme rata u 
Vijetnamu te (tada) sovjetske javnosti za vrijeme rata u 
Afganistanu dobri su primjeri neželjenih (za vladajuću 
administraciju) posljedica na unutarnjem planu. Proturatni 
prosvjedi u SAD-u snažno su djelovali na američku javnost i 
(ne)davanje podrške nastavku rata u Vijetnamu. Isto tako, i u 
tada zatvorenoj sovjetskoj javnosti došlo je do jačanja 
antiratnih nastojanja, uglavnom roditelja u Afganistanu 
poginulih pripadnika sovjetske vojske. 

Budući da komunikologija unaprjeđuje postojeća i razvija 
nova komunikacijska sredstva i metode, dolazi do znatnih 
ulaganja u medijske operacije (MO) prema ciljanim 
zemljama i područjima (osnivaju se nove propagandne radio 
i TV postaje, produžava se njihovo vrijeme emitiranja, 
proširuje se jezični spektar na kojem iste emitiraju svoj 
program)“. 

Informacija polako dobiva na važnosti u oblikovanju 
javnog znanja, ali još uvijek ne postaje strateško borbeno 
sredstvo. Jedna od posljedica razvijenih komunikacijskih 
tehnika i tehnologija je i mogućnost snažnijeg utjecaja 
obavijesti dobivenih pomoću sustava povratne sprege. 
Provjera učinkovitosti provođenih operacija neophodna je 
kako bi ih se moglo prilagođavati novim izazovima, novim 
stanjima uz istovremeno praćenje njihovog učinka na CP. 





27 BBG, 2010 - Annual Language Service Review Brifing Book, 
URL-:http://media.voanews.com/documents/2010_AnnLanguageService 
ReviewBriefingBook.pdf, 6.1.2011. 

Cc. Treća faza planiranja i vođenja IO 


Na slici 9 prikazan je proces i metodologija djelovanja s 
ciljem oblikovanja javnog znanja u informacijsko doba. 
Postoji potpuna, globalna, povezanost gotovo svih dostupnih 
(bitnih) javnosti koje mogu utjecati na procese oblikovanja 
javnog znanja. Bez znatne doze rizika više nije moguće, čak 
ni na prikrivene načine, voditi IO protiv neke CP zbog rizika 
od njihovog prepoznavanja od strane CP te kompromitacije 
na području matične države. Stoga se moraju pronaći novi 
načini i metodologije kako bi se otežalo prepoznavanje IO i 
dodatno otežalo prepoznavanje naručitelja, planera i 
provoditelja IO. Model prikazan slikom 7 dodatno je 
modeliran uvođenjem novih posrednika u obliku različitih 
vladinih ,nezavisnih“ institucija, nevladinih i neprofitnih 
udruga i organizacija te spregom s glavnim medijima. 
Planiranjem i provođenjem dugoročnih aktivnosti postiže se 
potpuni nadzor nad procesima prikupljanja i obrade 
obavijesti. Glavnu ulogu u tim djelovanjima imaju udruge i 
organizacije koje djeluju na, i prema, području koje je cilj 
primijenjenih IO. Takvom organizacijom postižu se najveći 
učinci uz minimalna ulaganja i minimalan rizik 
kompromitiranja. 

S druge strane, integriranost različitih javnosti i javnih 
znanja nužno je nametnula potrebu za znatno većom 
razinom integriranosti i koordiniranosti djelovanja planera i 
provoditelja IO. Uvodi se i politički korektnije nazivlje kao što 
je ,spin doktori, opinion makeri, image makeri, public 
diplomacy and strategic —communication, — perception 
management“. Zbog povećane integracije države i kapitala, 
nameće se potreba zaštite interesa krupnog kapitala od 
strane vladinih institucija. Posljedica je povezivanje njihovih 
nastojanja različitim oblicima javno-privatnih partnerstava u 
osnivanju različitih zaklada i/ili institucija koje potom potiču, 
financiraju, organiziraju i provode procese promjene 
mišljenja, stavova i percepcija CP. 

Reprezentativan je primjer jedne ovakve organizacije 
»Broadcasting Board of Governors, nezavisna savezna 
agencija koja nagleda sve civilne međunarodne medije koje 
podržava Vlada SAD“?. S očekivanim proračunom za 2011. 
u iznosu od 768.8 mil US$ i 3791 zaposlenikom, na 60 
različitih jezika proizvode više od 3000 sati izvornog 


28 About the Agency, URL: http:/AMwww.bbg.gov/about/, 6.1.2011. 

programa tjedno“. BBG upravlja sljedećim medijskim 
ustanovama (osnovnim sastavnicama BBG-a): Voice of 
America (VOA), Radio Free Europe/Radio Liberty (RFE/RL), 
Radio Free Asia (RFA), Office of Cuba Broadcasting (OCB; 
Radio i TV Marti), Middle East Broadcasting Networks Inc. 
(MBN; Radio Sawa i Alhurra Television) te International 
Broadcasting Bureau (IBB) koji omogućava multimedijsku 
distribuciju medijskog sadržaja proizvedenog od osnovnih 
sastavnica BBG-a. Strateški je cilj BBG ,dostaviti točne 
vijesti i obavijesti utjecajnim i strateškim publikama u 
inozemstvu“. 

Koristeći dostupnost mnogobrojne dokumentacije iz 
SAD, vidljiva su posljednja stremljenja u traženju novih i 
drugačijih posrednika prema već postojećim posrednicima te 
novi način razmišljanja o mogućnosti povezivanja privatnih i 
nacionalnih interesa u oblikovanju javnog znanja CP 
prvenstveno iz političkih i gospodarskih razloga. Jedan od 
takvih prijedloga koji je privukao dosta pažnje jest prijedlog o 
osnivanju nove neprofitne organizacije ,USA-World Trust“ 
koja treba podržati i nadopuniti napore Vlade _ SAD 
,osnaživanjem američkih napora s ciljem uključivanja, 
uvjeravanja i postizanja podrške kod stranih javnosti“?'. 
Navedena organizacija, kao spoj djelovanja državnih 
institucija te privatnog kapitala u funkciji ostvarivanja 
nacionalnih i korporativnih interesa, treba bitno ojačati 
američku medijsku nazočnost u svijetu te mijenjati javna 
znanja na ciljanim područjima kroz ,javnu diplomaciju i 
strateško — komuniciranje“ jer  ,sva nastojanja javne 
diplomacije moraju biti izvedena s težnjom utjecaja na um 
primatelja“? 

Različite nevladine, neprofitne ili nezavisne organizacije 
iza kojih stoje nacionalne vlade, služe interesima tih istih 
vlada, otvoreno ali i prikriveno, djelujući na procese 
distribucije informacija, na i prema CP. Istovremeno, dok 
djeluju prema ciljanim područjima, prikupljaju podatke i 
informacije koji se potom koriste u izvještajno-sigurnosne 
svrhe. Međutim, za razliku od prethodnih slučajeva ove 
organizacije i udruge služe i za prikupljanje podataka i 
informacija o reakcijama javnosti i CP na izloženost IO čime 


29 Grafički prikaz iznosa proračuna BBG-a kao i unutarnja raspodjela 
sredstava po pojedinim medijskim sastavnicama prikazani su na slikama 
5.16. 

30 BBG Fact Sheet, 
URL-:http://media.voanews.com/documents/11_16_10_BBGFactSheet.p 
df, 6.1.2011. 

31 Lord, K.M., 2008., str. 1. 

32 Lord, K.M., 2008., str. 41. 

Različite nevladine, neprofitne ili nezavisne organizacije 
iza kojih stoje nacionalne vlade, služe interesima tih istih 
vlada, otvoreno ali i prikriveno, djelujući na procese 
distribucije informacija, na i prema CP. Istovremeno, dok 
djeluju prema ciljanim područjima, prikupljaju podatke i 
informacije koji se potom koriste u izvještajno-sigurnosne 
svrhe. Međutim, za razliku od prethodnih slučajeva ove 
organizacije i udruge služe i za prikupljanje podataka i 
informacija o reakcijama javnosti i CP na izloženost IO čime 
omogućavaju učinkovitije prilagođavanje/mijenjanje početnih 
postavki iz plana IO u skladu s novim razvojem situacije. 

U tekstu“ koji je Warren Zimmermann, posljednji 
veleposlanik SAD u bivšoj Jugoslaviji, objavio u časopisu 
»Foreign Affairs“, navodi se povezanost stranih vlada i 
upravljanih nevladinih organizacija u oblikovanju javnog 
znanja CP na područjima koje su predmet njihovog 
djelovanja: 

»uz moju snažnu podršku, zapadne grupe za zaštitu 

ljudskih prava pomogle su mnogim opozicionim 

organizacijama i publikacijama da opstanu. Ta 
investicija će se, ma koliko dugoročna jednoga dana 
isplatiti. Ljudi kojima se pomaže, i oni koji će ih 
naslediti, deo su one ,druge Srbije“ i ,druge 

Hrvatske“ — oni su jezgro demonstrantskog 

preporoda koji vremenom mora da zameni sadašnju 

nacionalističku histeriju“. 

Globalizacijom informacijskih i komunikacijskih sustava 
pojavljuju se nove doktrine _ prema kojima se sukobi 
pokušavaju izbjeći ili pak generirati, ovisno o potrebama. 
Uvodi se doktrina SNI u kojima informacija (i njene 
izvedenice) u cijelom spektru djelovanja imaju ključnu ulogu 
s ciljem omogućavanja krajnjeg cilja svake NIS: stvaranje 
Globalne informacijske nadmoći (GIN). 

Obilježje ovakvog načina provođenja IO je činjenica da 
je kognitivna domena postala —_ primarna bojišnica, 
informacijska domena sekundarna, a fizička tek tercijarna. 
Sustavom djelovanja prikazanim slikom 9 informacija u 
potpunosti postaje strateška odrednica, četvrti instrument na 
kojem se, pored diplomatske, vojne i gospodarske, temelji 
moć suverene države. Nužno se stvaraju NIS koje postaju 
temelji za vođenje globalne ekspanzionističke politike na 





33 Tekst je objavljen u broju 2, ožujak/travanj 1995., prenesen je u 
srbijanskom tisku ,Naša borba“ presliku kojeg posjedujemo (,Ubedljiva, 
ali prljava pobeda“). Integralni tekst je dostupan na adresi: 
URL-:http://www.foreignaffairs.com/articles/50768/warren- 
zimmermann/the-last-ambassador-a-memoir-of-the-collapse-of- 
yugoslavia, 1.9.2011. 

lokalnim i regionalnim provedbenim razinama. Informacijske 
i medijske operacije postaju glavni ,modus operandi“ u 
provođenju takvih politika. 

Ovim je sustavom omogućena snažna povratna sprega 
(zbog mogućeg postojanja velikog broja kvalitetnih podataka 
dobivenih iz međusobno neovisnih izvora) koja omogućava: 

- praćenje procesa provođenja _isplaniranih i 

pokrenutih djelovanja; 

- brzu i kvalitetnu reakciju s ciljem (re)oblikovanja 

pojedinih aktivnosti na strateškoj i taktičkoj razini 

sukladno prikupljenim podacima i informacijama; 

- izradu periodičnih i završnih izviješća s prijedlozima 

poboljšavanja u budućim djelovanjima. 

U tom pak dijelu, prikupljanju obavijesti putem procesa 
povratne sprege, treba biti posebno oprezan jer uvijek 
postoji mogućnost informacijske prezasićenosti 
primateljevog sustava zbog čega se taj sustav bitno 
usporova i zbog čega je bitno manje učinkovit. Istovremeno 
postoji i mogućnost namjernog plasiranja poluinformacija i 
dezinformacija od strane napadnute CP, ukoliko napadnuta 
CP prepozna neki oblik, metodologiju ili sredstvo kojim ih se 
izlaže djelovanju IO. Sustav prikazan slikom 9 omogućava 
planiranje i provođenje vrlo učinkovite metode, ,pranja 
informacije“, s ciljem snažnog utjecaja na javno znanje i na 
glavne donositelje ključnih odluka (bilo da se radi o 
političkim, vojnim, gospodarskim ili nekim drugim područjima 
ljudskog djelovanja). 

Potrebno je naglasiti da postoje i tzv. ,specijalne 
informacijske operacije“ (Special Information Operations — 
SIO). Pod ovim se nazivom podrazumijeva niz djelovanja 
prema protivničkoj strani koje zbog osjetljive prirode i ciljeva 
djelovanja, metoda i sredstava koje koriste mogu, ukoliko 
dođe do njihovog otkrivanja (bilo tijekom pripreme 
djelovanja, bilo nakon izvršenog djelovanja) nanijeti znatnu 
štetu (političku, sigurnosnu, gospodarsku, etičku) njenim 
naručiteljima, planerima i izvršiteljima. Stoga je za 
pristupanje planiranju i izvršenju SIO potrebno dobiti 
posebne suglasnosti i odobrenja. 


d. Uloga upravljanih udruga građana. i 
nevladinih organizacija u 3. fazi planiranja i 
vođenja IO 


Današnji stupanj razvoja = informacijske — umreženosti 
omogućio je dostupnost širokog spektra informacija (ali i 
poluinformacija i protuinformacija) velikom broju osoba bez 

obzira na njihovu trenutnu lokaciju. Jedan od pozitivnih 
rezultata informacijske umreženosti je razvijanje svijesti kod 
pojedinaca i grupa o potrebama udruženog umreženog 
djelovanja kako bi ispunili postavljene ciljeve i zadaće, ali 
djelovanjem izvan uobičajenih institucija društva i države. 
lako su nevladine i/ili različite udruge građana i ranije 
osnivane i djelovale, tek su danas moderne udruge građana 
za sebe uspjele izboriti povoljan status u različitim 
društvima. Velik je broj takvih udruga i grupa koje za svoj rad 
trpe kritike, kako vladajućih administracija tako i pojedinih 
interesnih grupacija dok ih protivnici njihovih protivnika, vrlo 
vjerojatno, u određenoj mjeri i financiraju. Njihova brojnost i 
utjecaj doveo je do razvoja novih odnosa i raspodjele moći 
unutar današnjih društvenih uređenja koji poneki nazivaju i 
civilnim društvom. Jedan od osnovnih uvjeta koji bi te udruge 
treble ispuniti, kako bi uistinu bile na usluzi većini građana 
(ne mogu svima jer svi ne dijelimo iste stavove), jest i 
njihova neovisnost i samostalnost te objektivnost i 
depolitizacija djelovanja. 

Međutim, nisu sve nevladine _ i neprofitne udruge 
osnivane kako bi bile apolitične. Velik je broj udruga koje se 
ciljano osnivaju kako bi ih se koristilo u prikrivenim oblicima 
djelovanja u procesima nametanja vlastite volje CP, 
odnosno za potrebe provođenja IO i MO*. U svojoj 
»Oporuci“, može se reći političkom testamentu za buduće 
djelovanje OSI, George Soros između ostaloga jasno piše o 
potrebi provođenja učinkovitih IO i MO kako bi se 
onemogućila razumska, odnosno spoznajna djelatnost CP i 
nametnulo tumačenje stvarnosti kako bi se manipuliranjem 
javnim mnijenjem postigli postavljeni ciljevi: 

Ako razmišljanje ima manipulativnu funkciju, upravo kao 
i spoznajno, onda nije potrebno imati bolje razumijevanje 
stvarnosti kako bi se dobili bolji zakoni. Postoji prečica; to su 
spinovi i manipuliranje javnim mnijenjem kako bi se došlo do 
željenih rezulatata. 

Politički i sigurnosni rizik otkrivanja izlaganja određene 
CP __ informacijskim i medijskim operacijama naveo je 
informacijske napadače da kroz nekoliko različitih razina 
djelovanja pokušaju prikriti svoju nazočnost, svoj utjecaj i 
svoje razloge zbog kojih, prema određenoj CP, primjenjuju 
IO i MO (dio ili cijeli spektar djelovanja). 





34 Objavljena u tjedniku ,Globus“, pod naslovom: George Soros: čovjek koji 
je rušio Tuđmana: Moja oporuka; u prijevodu Bisere Fabrio, dostupno na 
adresi URL: http://globus.jutarnji.hr/svijet/moja-oporuka/part/2, 
9.11.2011. 

e. Ciljevi i zadaće upravljanih NVO 


Moderne nevladine organizacije (dalje NVO) nisu, niti su 
jedino, ekspoziture izvještajno-sigurnosnih službi. One su 
vrlo često dio šireg, organiziranog, djelovanja prema 
pojedinim CP s različitih pozicija i pomoću različitih 
struktura35. Dio njih su vrlo često produžena ruka 
zainteresiranih strana (bez obzira radi li se o pojedincima, 
grupama, organizacijama, tvrtkama, društvima, državama, 
etničkim ili nekim drugim zajednicama) u procesima: 
- nametanja vlastite volje ciljanoj publici (ili 
publikama) kao dijela sveobuhvatnih IO, 
- kontrole i nadzora, za potrebe informacijskog 
napadača, učinkovitosti plasiranih (protu)obavijesti 
prema CP (bez obzira jesu li sami ili netko drugi 
poslužili kao kanal za njihovo plasiranje u javni 
informacijski prostor) procesima povratne sprege 
(kao što je, na primjer, istraživanje javnog mišljenja), 
- prikupljanja, raščlambe i dostavljanja izvještajno- 
sigurnosnih — podataka i informacija — svojim 
korisnicima  (izvještajno-sigurnosnim službama, 
udrugama, vladinim i/ili privatnim _tvrikama__ i/ili 
institucijama i ustanovama, samim vladama), onima 
koji ih financiraju, 
- stvaranja mreže —pouzdanika (iz političkog, 
društvenog, medijskog, sigurnosnog segmenta) na 
određenom području za potrebe sadašnjeg i 
budućeg učinkovitog djelovanja, 
- testiranja novih i drugačijih rješenja za djelovanja u 
drugim i drugačijim uvjetima i područjima kao i 
prenošenje iskustava na druga područja i prema 
drugim ciljanim publikama*. 
Intenzitet djelovanja takvih, upravljanih, NVO nije stalan. 
Bitno se pojačava u vrijeme prije i za vrijeme predizborne 
kampanje, odnosno u vrijeme izbora kad se dolazi u situaciju 





35 U razgovoru za ,Time“ (November 7, 2011; str. 21.) državna tajnica SAD 
Hillary R.Clinton je rekla: 

»...You have to use all the tools of your susasion to try to convince them 
(CP — nap.a.) that the path that you wish to follow is also the one that is 
in their interest as well“. 


36 Vrlo plastičan primjer izvoza metodologije izlaganja pojedine _ CP 
djelovanju različitih udruga je i slanje većeg broja članova srbijanskog, 
prvo studentskog potom narodnog pokreta ,Otpor“ (koji su se istakli u 
procesu svrgavanja s vlasti Slobodana Miloševića 2010.) u Ukrajinu i 
druge zemlje kako bi tamošnjim aktivistima pomogli u osnivanju sličnih 
udruga i javnom djelovanju u procesima svrgavanja postojećih režima s 
vlasti. 

moguće promjene vlasti (ukoliko se za to ukazuje potreba 
prema mišljenju informacijskog napadača) odnosno ostanka 
postojeće administracije na vlasti. Jednostavnije je i 
učinkovitije (ne)mijenjati (ne)poželjnu vlast utjecajem na CP 
u vrijeme izbora nego pokretanje brojnih vlastitih ili 
savezničkih vojnih _efektiva.  Učinkovitije te za sliku 
informacijskog napadača u vlastitoj javnosti poželjnije. 


f. Međuovisnost različitih NVO 


Danas postoje i NVO koje stvaraju vlastitu mrežu ovisnih 
lokalnih/nacionalnih/regionalnih NVO koje koriste za svoje 
potrebe. Ovisnost se očituje u jednostavnom načelu 
djelovanja: 
- manja NVO nema dovoljno logističkih sredstava 
kako bi mogla financirati i opravdati svoje djelovanje 
i postojanje, 
- stoga ,NVO majka“ distribuiranjem potrebnih 
sredstava (financije, tehnička sredstva, druga 
logistička potpora) potpomaže ,NVO dijete“ kako bi 
isto o(p)stalo na, uvjetno govoreći, ,tržištu NVO“ na 
određenom području, 
- broj ,NVO djece“ je ograničen logističkim 
mogućnostima “NVO majke“, 
- NVO majka“ osigurava, u okviru svojih 
mogućnosti, povoljniji položaj i status za svoju ,NVO 
djecu“ u medijima i administraciji na području na 
kojem djeluju. Pomažući njihovo pojavljivanje u 
medijima grade im status, pridaju im važnost i 
omogućavaju snažniji utjecaj prema CP. 
Djelovanjem preko ,NVO djece“, velike NVO mogu prikriti 
svoje djelovanje na, i prema određenom području, u situaciji 
kad _ bi njihovo otvoreno pojavljivanje moglo izazvati 
negativne učinke kod CP*“. 


g. Treća faza IO u praksi 


Složenost treće faze provođenja IO odlikuje se složenošću 
međusobnih odnosa uključenih _privatnih-državnih-javnih 
interesa u procesima djelovanja pomoću različitih institucija, 


37 Takav način djelovanja u izvještajno-sigurnosnoj metodologiji poznat je 
kao ,false flag“ pristup. Osoba ili grupa osoba ili organizacija koja 
nastupa ne ističe svoje stvarno državljanstvo, ne ističe tko ih je uistinu 
angažirao da izvrše to što planiraju izvršiti nego se služe neistinama 
kako bi ih CP ipak prihvatila i primila njihove poruke. 

udruga, službi, medija, fondova, zaklada, tvrki, korporacija i 
njihovih pojedinačnih i zajedničkih interesa. Na slici 10 
prikazan je izdvojeni segment sa slike 9 koji se odnosi na 
izravno djelovanje prema CP s područja na kojem se ona 
nalazi. Gotovo identičan prikaz može se iskoristiti i za 
djelovanje prema odabranoj CP ali ovaj put iz posredničkog 
područja (područja koje ima mogućnost utjecaja na CP — u 
slučaju djelovanja prema RH radi se o područjima kao što su 
BiH, Srbija, Slovenija, Italija, Njemačka). 

Za potrebe IO zainteresirana strana osniva novu, ili 
koristi, postojeću infrastrukturu: institucije, organizacije, 
udruge, fondove i zaklade. Njihovi nazivi trebaju privlačiti 
pažnju, koristiti zvučne i snažne političke izraze i poruke (u 
SAD su neke od njih VoA, NED, IRI, USIA, USAID, OSI). 
Osnivač financira i usmjerava njihovo djelovanje kroz 
različita tijela i ustanove (ili pak izravno kao u slučaju 
privatnih inicijativa) te potiče njihov angažman u inozemstvu 
(ali i, u slučaju potrebe, na domaćem području) kako bi ih 
stavili u funkciju provođenja vlastite politike (političke, 
sigurnosne, =— gospodarske, = socijalne...). Potom te 
organizacije (iz prve razine) zajedno s  izvještajno- 
sigurnosnim službama (koje preuzimaju primat u ovoj fazi jer 
posjeduju informacije, ljude, sredstva, izvore, mreže na 
terenu) rade na aktivnom stvaranju novih, ili korištenju 
postojećih, sličnih organizacijskih oblika djelovanja i kanala 
koje će djelovati na, i prema, CP na njenom ili povezanom 
području. Na takav je način stvoren prvi filtar koji odvaja 
naručitelje IO od ciljane publike. 

Potrebno je istaknuti postojanje simbioze državnih i 
privatnih interesa, kako političkih tako i gospodarskih u 
djelovanju prema pojedinim CP jer se danas vrlo često 
poklapaju interesi političke vlasti i privatnih tvrtki (posebno 
velikih multinacionalnih korporacija koje su u stanju, zbog 
vlastitih potreba i u skladu s vlastitim ciljevima, utjecati i na 
politike koje provode pojedine vlade. 

Slika 10. Modus operandi treće faze IO 


S ciljem stvaranja drugog filtra, stvaraju se, ili koriste 
postojeće, udruge, organizacije i mediji, koji će preuzeti 
primarno djelovanje prema ciljanim publikama. U ovu se 
razinu uglavnom uključuju osobe koje su od ranije poznate 

informacijskom napadaču kao podesne za taj oblik 
djelovanja, koje moraju predstavljati (ili joj biti bliske) 
političku oporbu postojećoj administraciji (jer se tako 
postojeća vlast drži u stalnoj napetosti i prijeti joj se 
otkrivanjem njenih tajni (bilo stvarnih bilo izmišljenih) te 
osobe koje, zbog egzistencijalnih problema, predstavljaju 
pogodan medij za pojedine oblike djelovanje. Te osobe 
postaju osovine oko kojih se okupljaju i drugi istomišljenici 
(prvenstveno — politički, ali i drugi zbog osobnih 
egzistencijalnih problema) te se potiče organiziranje više 
različitih nevladinih udruga i organizacija koje će djelovati u 
skladu s postavljenim ciljevima i zadaćama. Poželjno je da 
se osnuju udruge i organizacije već postojećih međunarodno 
poznatih organizacija na različitim razinama 
(lokalna/nacionalna/regionalna). 

Sljedeća faza je uspostavljanje kontakata s vodećim 
medijima, pokušaji njihovog preuzimanja (unutarnjeg kroz 
»interesno povezivanje“ s vlasnicima i/ili glavnim urednicima i 
novinarima) ili vanjsko kroz njihovu kupnju. Istovremeno se 
djeluje prema više različitih medija: mediji koji djeluju prema 
širokoj javnosti, mediji koji djeluju prema stručnoj javnosti, 
mediji koji nemaju financijsku isplativost, ali koji se mogu 
prikazati kao mediji sa znanstvenim ugledom koji će ostati 
kao svjedočanstva vremena i koji mogu poslužiti kao izvori 
za ispunjenje isplaniranih dugoročnih ciljeva. Povezivanje 
medija s takvim udrugama i organizacijama jača njihov 
međusobni položaj, jedni druge hvale, ističu i informiraju te 
nagrađuju pokušavajući zataškati njihovu stvarnu, snažnu 
pozadinsku interesnu povezanost. 

S vremenom od velikog broja udruga i organizacija 
iskristaliziraju se samo one koje dokažu da s manje uloženih 
sredstava (prvenstveno financijskih) mogu polučiti bolje 
rezultate. Tržišna konkurencija je i kod tih udruga 
nemilosrdna. Oni _ koji nisu medijski primamljivi, nisu 
televizični i radiofonični, oni koji su skromni, povučeni i 
istinoljubivi nemaju izgleda pred medijski agresivnim, 
arogantnim, bahatim i prepotentnim ,aktivistima“ koji su u 
stanju, iako znaju da često nisu u pravu te da nemaju 
nikakva zakonska ni moralna uporišta za svoja djelovanja i 
tvrdnje, stalno privlačiti pažnju javnosti na sebe i svoj rad. 
Najbolji, odnosno najagresivniji, o(p)staju, nastavljaju koristiti 
logističku — potporu. Takav oblik — pružanja logističke, 
prvenstveno financijske, potpore različitim udrugama _ i 
organizacijama u mnogim je zemljama, uključujući Europu i 
SAD, ili zabranjen ili strogo ograničen zakonskim 
odredbama. Naime, želeći izbjeći nepoželjne utjecaje 
prvenstveno iz inozemstva (kriminalnih grupa, političkih 

protivnika) na pojedine domaće ciljane publike u vrijeme 
izbora, a samim time i na izborne rezultate, reguliranjem 
izbornih pravila i ponašanja (u prvom redu doniranja) 
pokušava se spriječiti utjecaj drugih (stranih) IO na domaću 
CP. 

Potrebno je naglasiti da stranačke zaklade djeluju i 
prema partnerskim stranačkim zakladama (ukoliko postoje) 
na ciljanom području. Cilj takvog djelovanja nije samo u 
jačanju trenutne zajedničke suradnje, nego i izgradnja 
visoke razine bliskosti i povjerenja mogućih budućih 
stranačkih i državnih vođa. Kroz takvu se suradnju 
pokušavaju prepoznati moguće buduće vođe koje potom 
treba posebno potpomagati i učiniti sebi bliskima (a po 
mogućnosti i ovisnima) zbog budućeg djelovanja. 


4. INFORMACIJSKO-KOMUNIKACIJSKI SUSTAV, 
MEDIJSKE OPERACIJE, INFORMACIJSKE OPERACIJE 
I INFORMACIJSKA NADMOC 


Kao što je već rečeno, IKS predstavlja cjelovit sustav koji 
služi za prikupljanje, obradu, organiziranu pohranu, 
korištenje, prikazivanje i dostavu informacijskog sadržaja. 
Odnosno, u IKS su objedinjene sve tri poznate domene: 
fizička, informacijska i kognitivna. Stoga je IKS jedan od 
ključnih ciljeva prema kojima informacijski napadač 
usmjerava svoje djelovanje kako bi postigao stanje 
informacijske nadmoći. 

Postizanje informacijske nadmoći u nekom od 
informacijskih okruženja je preduvjet za postizanje nadmoći 
nametanjem vlastite volje na područjima od nacionalnog 
interesa (političkom, vojnom, gospodarskom, socijalnom) i 
izvršavanje postavljenih ciljeva i zadaća. 


a. Informacijsko-komunikacijski sustav 


Na slici 11 prikazan je IKS38, odnosno proces kojim se 
vanjske ulazne vrijednosti korištenjem tehničko-tehnoloških 
pomagala te ljudskog znanja, pretvaraju u izvjesnice i 
postaju temelj za donošenje odluka. Ovako prikazan proces 
ukazuje na svu složenost i međusobnu ovisnost unutarnjih 
poveznica sustava čija učinkovitost ovisi o: 

- sadržaju koji prolazi kroz IKS, 





38 Potrebno je naglasiti da ovdje prikazani IKS u svom djelovanju mogu 


IKS promatra se kroz prizmu primatelja, odnosno CP. 

PODACI 


- osobama koje sudjeluju u stvaranju novih 
vrijednosti, 

- tehničko-tehnološkim rješenjima koja omogućavaju 
učinkovitije djelovanje te 

- vremenu potrebnom da se obradom ulaznih 
vrijednosti dobije konačna i uporabljiva izlazna 
vrijednost, odluka. 

Slika 11. Informacijsko-komunikacijski sustav 


Prikazani proces možemo, ali u prilagođenim oblicima, 
jednako primijeniti na pojedinca, grupu, zajednicu, instituciju, 
ustanovu ili tvrtku. Ovakav, potpuni oblik IKS, u svom radu 
koriste izvještajno-sigurnosni sustavi te svi oni subjekti39 
koji žele u potpunosti koristiti prednosti koje im pruža 
današnja sveobuhvatna dostupnost podataka i informacija 
kako bi donosili odluke koje im idu u korist. Naravno, uz 
primjenu primjerene razine zaštite od štetnih utjecaja na 
proces u cjelini ili pak na njegove pojedine dijelove. 

Učinkovito upravljanje ovakvim sustavom, pojedinačnim 
procesima i cjelinom, traži: 


39 Razina i stupanj korištenja ovako prikazanog IKS ne ovisi samo o volji i 
želji nego i o tehničko-tehnološko-materijalno-ljudskim potencijalima 

- prepoznavanje i korištenje stvarno potrebnih, 
relevantnih, ulaznih vrijednosti u svaku pojedinu fazu 
procesa (vanjske i unutarnje ulazne vrijednosti), 

- učinkovito korištenje postojećih kapaciteta i 

pohranjenih vrijednosti (tehničkih i ljudskih), 

- praćenje potreba zaposlenih s ciljem njihove 

povećane motiviranosti u želji za stvaranjem novih 

vrijednosti, 

- praćenje tehnoloških rješenja i njihova primjena u 

skladu sa stvarnim potrebama i ljudsko-materijalno- 

tehničkim ograničenjima, 

- prihvaćanje činjenice da je proces trajne naravi i ne 

razvija se nužno i uvijek u samo jednom pravcu. 

Ukoliko se procesom uspije učinkovito upravljati, bitno se 
smanjuje izloženost CP  protuobavijestima, odnosno 
djelovanju protivničkih IO. 

Proces treba sadržavati sustav povratnih sprega putem 
kojih organiziramo provjeru i procjenu: 

- ispravnosti/točnosti donesenih zaključaka, 

učinkovitosti procesa stvaranja novih vrijednosti te 

- kvalitete, točnosti, uporabljivosti, objektivnosti, 

relevantnosti i korisnosti stvorenih informacija i 

izvjesnica. 

Također se svaka pojedina faza procesa treba 
provjeravati s već postojećim, u memoriji organizirano 
pohranjenim grupama podataka, informacija, obavijesti, 
znanja i izvjesnica kako bi se onemogućio utjecaj štetnih 
(netočnih, iskrivljenih, kasnih) obavijesti koje na ovakav 
sustav i njegov sadržaj mogu imati razarajuće djelovanje. 


b. Medijske operacije i utjecaj na javnost 


Medijske operacije kojima se utječe na javnost mogu lakše 
polučiti rezultat jer većina javnosti ne koristi sve mogućnosti 
koje pruža cjeloviti IKS, kako smo prikazali slikom 12 gdje je 
posebno istaknut dio IKS kojeg koristi javnost. Široka javnost 
uglavnom lakše potpada pod utjecaj senzacionalizma i često 
ponavljanih tema i sudova koji se iznose u medijima (često 
se može čuti izraz da javnost pamti ,od dnevnika do 
dnevnika“). Široka javnost ne koristi tehničko-tehnološka 
rješenja kojima je olakšano organizirano pohranjivanje 
ulaznih vrijednosti te procjenjivanje objektivnosti i istinitosti 
sadržaja kojima su izloženi, a što bi trebala biti zadaća 
ozbiljnih medija i ozbiljnih novinara koji žele postati 
relevantni (pouzdani zbog objektivnosti) izvori obavijesti. 
Prostor manipulacije informacijama otvara se kada zakažu 

funkcije provjere izvora i kontrole sadržaja informacija. Zbog 
toga je javnost i podložnija utjecaju protuobavijesti od 
složenijih sustava, posebno medijskom senzacionalizmu. 

Slika 12. Dio IKS kojeg koristi široka javnost 


Medijski senzacionalizam je posebno utjecajan u vremenu 
krize (socijalne, gospodarske, političke, sigurnosne) kad 
privlači pažnju nezadovoljnih nametanjem percepcije o 
pojedincima i grupama odgovornim za trenutno stanje. Tek u 
socijalnoj komunikaciji dijelovi javnosti mogu steći dodatna 
saznanja kojima se može olakšati sagledavanje pojedine 
teme iz različitih perspektiva. 

Za razliku od javnosti, institucije koriste jednu razinu IKS 
više što omogućava učinkovitije korištenje podataka i 
informacija i njihovu pretvorbu u znanje kako smo prikazali 
slikom 13: 


G. Akrap: Informacijske strategije i oblikovanje javnoga znanja 


123 





ZAHTJEVI ZA PRIKUPLJANJEM OBAW&SSTI, KONTROLA | NADZOR NAD PROCESOM | IKS U CJELIN 
























S 
PODACI 2 
i] 2 
Prijemi | _\ Prijemi \| Stvaranje 
, obrada INFORMACIJA) obrada \ 


/ 








IZVJESNICA ) DJELOVANJE 


































































X t izvjesnica 
>, | podataka 1) informacija zv 
o / 
——— INFORMACIJA | 
——> >| V 
E 2 E 
4 M 
z£ = 5 o 
o 5 u 3 
£ 5 g 9 Ž E: 8 
5 vE zA Ya zA ž 3 
ZA z a A < Y D 
t O e O a L O 
a X u 2 & 
E Q 
z u 
m lje 
ž M 
KORPUS RASPOLOŽIVO ANJA 














Slika 13. Dio IKS kojeg koriste institucije 


Pretvorba informacije u znanje provodi se funkcijama 
(procesima) interpretacije podataka i informacija te 
provjerom vjerodostojnosti izvora. Ukoliko neki od ovih 
procesa zakažu, otvara se prostor za manipuliranje CP. 


c. Komunikacijski kanal i informacijska nadmoć 


Postoje dva bitna preduvjeta koja se moraju ispuniti kako bi 
utjecaj napadača na korpus znanja CP mogao dovesti do 
stvaranja napadačeve informacijske nadmoći u odnosu na 
CP: 

- komunikacijski kanal, odnosno sredstvo, mora biti 

pod upravljačkom kontrolom i nadzorom (izravnim 

i/ili posrednim) napadača te 

- IKS napadača treba nametnuti korpusu znanja i 

komunikacijskom kanalu CP. 

Utjecaj na informacijski sadržaj KJZ ciljane publike može 
se provoditi na više načina: 

- — ubacivanjem — novog/dodatnog = informacijskog 

sadržaja; 


NATIONAL SECURITY AND THE FUTURE 2(10) 2009. 


124 


- promjenom postojećeg informacijskog sadržaja te 

- uklanjanjem postojećeg informacijskog sadržaja. 

Kontrolom komunikacijskog kanala omogućava se izbor 
sadržaja koji se kreće između dva (ili više) različitih korpusa 
znanja. Stoga je za provođenje učinkovitih IO nužno 
postojanje pouzdanog (s gledišta napadača) 
komunikacijskog kanala koji omogućava sigurno _i 
neometano izlaganje CP isplaniranim i prilagođenim (po 
sadržaju i obliku) sadržajima. 


d. Protuobavijest kao šum u IKS 


Problem u stvaranju učinkovitih i primjenjivih izvjesnica 
(odnosno bilo kojeg izlaznog proizvoda u pojedinim fazama 
procesa) javlja se, između ostalog, kad se u IKS (kako smo 
prikazali slikom 14) pojavi protuobavijest (netočni podaci i 
protuznanje) koja se ponaša kao šum koji uzrokuje smetnje. 
Šum se počne ponašati kao virus u računalu: 
samoumnožava se i prijeti nanošenju ozbiljnih šteta. To ima 
za posljedicu, da je proces upravljanja znanjem posebno 
njegovim sadržajem nepotpun, nekvalitetan te s obzirom na 
konačni ishod, rezultira štetnim djelovanjem. Smetnja u 
sustav može ući: 
- u nekom od oblika vanjskih ulaznih vrijednosti 
(podataka, informacija, znanja) ili 
- kao posljedica: 
- prihvaćanja krive/nametnute percepcije; 
- pogrešne  provjere_i kontrole ulaznih 
podataka; 
- pogreške u interpretaciji i utvrđivanju 
vjerodostojnosti te 
- pogrešnog planiranja i upravljanja. 

Slika 14. Mjesta mogućih ulazaka ,šuma“ u IKS 


e. Moderne informacijske i medijske operacije 


Tijekom vremena, a u skladu s razvojem novih tehnika i 
tehnologija, dolazilo je do promjene gravitacijskog središta 
djelovanja, odnosno težišta djelovanja u prostoru u kojem je 
moguće steći odlučujuću prednost (slika 15): 

INSTITUCIJE S PREVLADAVAJUĆIM 


DJELOVANJEM 


Civilne 


Civilno- 
vojna 
suradnja 


Vojne 





Slika 15. Promjena težišta strateškog 
djelovanja ratnih operacija tijekom vremena 


Novo težište strateškog djelovanja u 21. stoljeću postaje um 
osobe, grupe, zajednice; pojedinačni i grupni kognitivni 
procesi s ciljem oblikovanja njihovih mišljenja, stavova, 
zaključaka, odluka, kako bi se utjecalo na njihovo djelovanje 
i na percepciju stvarnosti koja se ne temelji na istini i 
činjenicama. Prikaz tih procesa i težišta djelovanja NIS-a 
informacij kog napadača u odnosu na napadnutu CP, 
prikazan“ je slikom 16: 


— > Informacija 


— > Kombinacija 


OALSITHS ONONFTA 





— o Oružanasila 








POTPUNI RAT SNI IZBORI 
RAT RAZINA PRIMIJENJENOG NASILJA 


Slika 16. Težište djelovanja NIS 


Obavijest (i njene izvedenice) korištene od strane, 
uglavnom, civilnih institucija najbolje rezultate u ispunjavanju 
ciljeva i zadaća utvrđenih NIS postižu ukoliko na izborima 
uspiju CP nametnuti ,svoju garnituru“ i/ili partnere koji će 


40 prema: Taipale, K.A. 2006. 

ostvariti napadačeve postavljene ciljeve i zadaće. Na takav 
se način demokratski izbori koriste kao pokriće za 
,demokratske“ procese planiranog mijenjanja korpusa 
javnog znanja CP, što vodi do političkih promjena u društvu 
s mogućim negativnim, kratkoročnim i dugoročnim, 
posljedicama za samu CP. Jednu od ključnih uloga u ovom 
procesu imaju mediji. 

Druga krajnost, prikazana na slici 16, je rat, tj. primjena 
oružanih snaga u procesu nametanja volje, ciljeva i zadaća 
CP. Osnovno obilježje prvih faza ratovanja je različit 
intenzitet fizičkog uništenja, ali i eliminacija IKS i KJZ 
protivnika, ovisno o snazi sukobljenih strana i težnjama 


pobjednika. 
Mediji su po svojoj moći postali strateško oruđe kojim se 
izvršavaju — postavljeni ciljevi i zadaće — manipuliranja 


obavijestima. Za razliku od oružja za masovno uništavanje 
(WMD — Weapons of Mass Destruction), mediji su postali 
oruđe za provođenje kognitivnih operacija koje možemo 
nazvati zbog čega ih možemo nazvati ,Weapons of Mass 
Delusion“ (oružja masovne obmane). To se posebno odnosi 
na medije u virtualnom svijetu (a to su danas gotovo svi 


poznati mediji koji u potpunosti ili djelomično djeluju u 
virtualnom prostoru) jer su brzina promjene i dostupnosti 
objavljenih (protu)obavijesti, mogućnost interakcije 


primatelja i sadržaja kao i mogućnost prikrivanja autorstva 
nad (protu)obavijestima doveli do toga da svijet virtualnog 
ima neposredne i realne učinke u stvarnom svijetu. Na takav 
način, virtualnost postaje sastavni dio stvarnosti, a ne samo 
njena preslika. 

Medijima, koji su u funkciji IO, koji odustaju od svoje 
primarne zadaće istinitog i objektivnog informiranja, stvara 
se percepcija sadašnjosti relativiziranjem povijesti, njenom 
dekontekstualizacijom i novom — rekontekstualizacijom 
(nametanjem drugačije interpretacije), pretvorbom sjećanja s 
ciljem nametanja projektirane budućnosti kako pojedinca 
tako i grupe, zajednice, naroda. Medijima se relativizira 
postojeći sustav općih, tradicionalnih i moralnih vrijednosti 
na kojima počiva zajednica i nameće nova ideologija 
konzumerizma, — nihilizma, — hedonizma, — materijalizma, 
apatriotizma, prolaznosti te istovremeno kultura straha, 
nesigurnosti, = osvetoljubivosti uz nametanje — mnogih 
predrasuda. 

Treba istaknuti da mediji utječu na kognitivnu domenu u 
sadašnjosti. Međutim, na sadašnjost se izravno utječe i, kroz 
proces (ne)obrazovanja, na formiranje kognitivne domene 
polaznika vrtića i svih razina školovanja, što za jedno 
društvo može predstavljati (posebno ako je malo te 

neselektivno otvoreno prema različitim vanjskim i unutarnjim 
utjecajima) veliku opasnost. 

Negativan utjecaj na _KJZ ima i ,politički korektno 
ponašanje i obraćanje“. Naime, ,politički korektne“ izjave 
često zamagljuju stvarnost, onemogućavaju objektivno i 
istinito sagledavanje te stvarnosti, a time i navode na 
donošenje štetnih odluka. Politička korektnost koja se ne 
gradi na istini i pravednosti stvara uvjete prema kojima se 
mogu ponoviti krize i pogreške iz prošlosti jer takve, 
»političkim korektne“ — izjave — onemogućavaju = stvarno 
rješavanje uzroka kriza. One ,guraju probleme pod tepih“ 
gdje ti problemu čekaju neka druga vremena kad će izaći na 
svjetlo dana i nastaviti tamo gdje su posljednji put stali. 

Primjena IO nije, i ne može biti, uvijek uspješna. Postoje 
KJZ koji su teško ranjivi i koje je teško oblikovati u skladu s 
težnjama informacijskih napadača. Na slici 17 prikazan je 
utjecaj pojedinih odrednica na učinkovitost IO informacijskog 
napadača u odnosu na napadnutu CP. 

Prikaz je dan tek za nekoliko bitnih odrednica: 

- dostupnost i slobodu medija, 

- percepciju stvarnosti kod CP te 

- organizaciju društva. 

Slaba Prosječna Potpuna 
DOSTUPNOST MEDIJA 


Slika 17. Izloženost KJZ utjecaju IO i MO 


U zatvorenim, totalitarnim društvima, gdje su strani mediji i 
informacije slabo ili nikako dostupni, a uz prisutnu potpunu 
kontrolu medijskog prostora, vrlo je teško izvršiti odlučujući 
utjecaj na _KJZ ciljane publike, čak i nakon dugotrajnog 
djelovanja. 

Međutim, u otvorenim društvima gdje vlada gotovo 
apsolutna dostupnost medija, uz uvjet demonopolizacije 
medijskog prostora, lakše je utjecati na CP s ciljem njenog 
pristanka na promjene (odnosno podržavanje postojećeg 
stanja, ovisno o potrebama i ciljevima informacijskog 
napadača). 

Ovisno o dostupnosti i slobodi medija te intenzitetu 
provođenih IO, ovisi i stupanj, odnosno razina, njihove 
uspješne primjene. 

Poseban  ,doprinos“ djelovanju IO daju današnja 
tehničko-tehnološka = rješenja koja su — mogućnost 
komuniciranja podigla na do sada nepoznate razine. Internet 
je onima koji su u klasičnim oblicima ratovanja bili unaprijed 
izgubljeni i osuđeni na poraz, omogućio pojavu na globalnoj 

medijskoj sceni, omogućio je aktivno sudjelovanje u 
planiranju i provođenju IO te gotovo ravnopravnu borbu s 
bitnim subjektima međunarodnih političkih, gospodarskih, 
financijskih, vojnih i drugih interesnih krugova. Pojedinci i 
grupe mogu iskoristiti WWW za promicanje svojih stavova i 
potreba uz znatno manje uloženih sredstava (novca, ljudi i 
vremena) nego li to rade države i korporacije. Drugim 
riječima, WWW je stvorio uvjete prema kojima asimetrični 
sukobi dobivaju novi smisao i u kojima nitko nije unaprijed 
osuđen na gubitak, centri moći mogu biti pomaknuti iz 
postojećih u nova središta u skladu s difuzijom znanja, dok 
je težište gravitacijskog djelovanja premješteno u kognitivnu 
domenu. 

Na slici 18 prikazana su djelovanja pomoću kojih se 
izravno i posredno utječe na korpus javnog znanja CP. Iz 
slike je vidljiva različitost, ali i sličnost djelovanja civilnih i 
vojnih institucija. Istovremeno se ukazuje na sinonime koji se 
koriste u nazivlju operacija kojima se pokušava djelovati na 
kognitivne procese. 

Kada istina te istinito i objektivno obavještavanje više 
nije primarni cilj masovnih medija, onda je znanje, a 
posebno korpus javnog znanja, izloženo mnogim nasrtajima. 
lako je teško tvrditi da postoji samo jedna istina, te je 
očekivano imati različite poglede na pojedine događaje, 
nužno je da činjenice budu sastavni dio korpusa javnog 
znanja kako bi svojim postojanjem onemogućile pokušaje 
deformiranja istine i proizvodnju pristanka na programiranu 
budućnost, u skladu s namjerama informacijskih napadača. 

= Informacijski napadač 

KEMIJE OPERACIJE vojna suradnja diplomacija 
.— 


Odnosi s javnošću 


























Druga vrsta posrednika i posrednih 
djelovanja prema CP (znanstvena 
suradnja, razmjena različitih vrsta 
stručnjaka, studenata, radnika, 
kultura, šport, obrazovanje...) 








MEDIJSKE 
OPERACIJE 





«FERENGI» 





Slika 18. Kako se oblikuje javno znanje CP 


Informacijskim operacijama i operacijama utjecaja, u KJZ 
plasiraju se protuobavijesti koje mogu bitno mijenjati ukupno 
javno znanje CP. Budući da su IO i s njima povezane MO 
stvarnost i svakodnevnica, može se reći da u korpusu 
javnog znanja egzistiraju istinita, poluistinita i neistinita 
znanja (namjerno i nenamjerno plasirana). Ishod njihovih 
sukobljavanja, antagonistički je odnos trajne naravi koji 
obilježava procese unutar KJZ te izravno utječe na prošlost, 
sadašnjost i budućnost svih onih koji, u nekoj mjeri, dijele 
vrijednosti tog korpusa znanja. Stoga je neophodno 
postulirati istinitost i etičnost u procesima obavještavanja 
kako bi se izbjegli mogući štetni utjecaji na javnost i CP. Sa 

stajališta medija, takav način pisanja možda ne izgleda 
tržišno isplativ. Međutim, na duge staze, to je jedini način na 
koji medij može zadržati i čitatelje (kupce) i oglašivače (koji 
se privlače brojnošću  čitateljske publike), a društvu 
stabilnost i sigurnost. 

U vremenima u kojima je informacija jedan od ključnih 
instrumenata nacionalne _ moći, NIS nužno moraju bitnu 
pažnju obratiti i na procese odgoja i obrazovanja na svim 
razinama. U združenom djelovanju obrazovnog sustava i 
medija u procesima cjeloživotnog učenja, mogu se postići 
najbolji rezultati u obrazovanju mladih, dolazećih generacija 
koji trebaju stvarati nove i dodatne vrijednosti za sebe, za 
generacije prije i generacije poslije njih. 

Ovakav stav ne znači inzistiranje na jednoobraznosti i na 
osporavanju prava na drugo i drugačije mišljenje. Međutim, 
ciljano širenje protuobavijesti, nepoštivanje etičkih načela, 
ignoriranje istine i namjemo iznošenje neistine treba biti 
sankcionirano kroz institucije pravne države, na razini 
osobne i uredničke odgovornosti na način kako je uređeno u 
drugim zemljama koje se diče dugogodišnjom (čak i 
stoljetnom) demokratskom tradicijom, zemljama koje su 
vlastiti KJZ zaštitile kroz sustav društvenih normi i zakonskih 
odredbi kojima se štite kolektivna prava ali i dostojanstvo 
svakog pojedinca. Zemlje koje su demokratskim mjerama i 
standardima zaštitile vlastiti KJZ od negativnih utjecaja 
informacijskih operacija su stabilna društva koja se razvijaju 
na način i u pravcu korisnom za cijelo društvo i za svakog 
pojedinca. 

Zaključak 


» Um je taj 
Koji zbunjuje um. 


Ne ostavljaj um 


O umu 


4 


Umu. 


Jagju Munenori“! 


U uvodnom dijelu postavili smo hipotezu prema kojoj je 
Republika Hrvatska tijekom procesa osamostaljivanja bila 
izložena snažnom negativnom djelovanju nekoliko, s 
obzirom na naručitelje i provoditelje, različitih informacijskih 
strategija koje su, primjenom različitih metoda i sredstava iz 
spektra djelovanja informacijskih operacija, pokušale 
spriječiti proces osamostaljivanja, obrane te postizanje 
međunarodnog priznanja. Istraživanje ovog područja 
podijelili smo u nekoliko različitih dijelova kako bismo lakše 
potvrdili, odnosno odbacili navedenu tezu, ukoliko dođemo 
do drugačijih zaključaka. 

Utvrdili smo postojanje informacijskih strategija, 
informacijskih i medijskih operacija te njihovo mjesto, ulogu i 
značenje koje imaju u procesima nametanja volje 
protivničkoj strani, bilo pojedincima, manjim ili većim 
grupama, cijelim zajednicama. Zaključili smo da informacija 
može biti uporabljena kao vrlo učinkovito borbeno sredstvo. 
Istovremeno smo utvrdili da su uspješno isplanirane i 
provedene informacijske strategije jedan od temelja na 
kojima počiva snaga i moć, sadašnja i buduća, nekog 
sustava. Njima se oblikuje korpus znanja ciljanih publika u 
skladu s utvrđenim informacijskim strategijama. 

Potom smo napravili pregled razvoja uporabe informacije 
kao borbenog sredstva tijekom povijesti, kao i prikaz tri faze 
razvoja planiranja i provođenja informacijskih i medijskih 
operacija. Utvrdili smo da se moderne informacijske i 
medijske operacije prikrivaju uz pomoć djelovanja različitih 
kvazinacionalnih i nadnacionalnih udruga građana _ i 
nevladinih organizacija. Činjenica da IO i MO mogu dovesti 
do negativnih posljedica za naručitelje i planere njihovim 
otkrivanjem, odnosno negativnom refleksijom na vlastiti 
korpus znanja kao posljedica djelovanja na korpus znanja 


41 Musaši M., Munenori, J., 2008., str. 97. 

CP, je jedan od utvrđenih razloga zbog kojeg se provodi 
snažno prikrivanje ovih oblika djelovanja. 

Također smo utvrdili funkcijsku, bitnu i snažnu, 
povezanost današnjih medija s ostvarivanjem ciljeva i 
zadaća utvrđenih u informacijskim doktrinama i strategijama. 
Kontrola medija i medijskog prostora, bilo izravna bilo 
posredna, uvjet je za uspješno nametanje volje različitim 
ciljanim publikama i oblikovanje javnog znanja u skladu s 
vlastitim potrebama i interesima. U ta se djelovanja ulažu 
znatna financijska i druga sredstva, danas uglavnom 
posredno kako bi se prikrile stvarne namjere zbog kojih se 
mediji stavljaju pod kontrolu, bilo izravnu bilo posrednu, te 
stvarni pokretači IO i MO. U tom procesu bitnu ulogu imaju i 
izvještajno-sigurnosne službe koje korištenjem metoda i 
sredstava koja im stoje na raspolaganju, pomažu u 
ispunjavanju postavljenih ciljeva i zadaća. U asimetričnim 
sukobima i tehničko-tehnološki slabiji protivnik, snažnijim, 
agresivnijim i učinkovitijim djelovanjem na području IO i MO, 
može pobijediti. Upravo je sukob oko Kosova, posebno 
djelovanje u informacijskoj i kognitivnoj domeni, predmet 
mnogih modernih istraživanja učinkovitosti informacijskih i 
medijskih operacija s ciljem povećanja njihove učinkovitosti 
u nekim drugim, budućim, sukobima. 

Pojava WWW-a gotovo je u potpunosti promijenila 
odnose koji su do tada vladali na području zaštite sadržaja iz 
korpusa — kontroliranog znanja. WWW onemogućava 
učinkovitu i dugotrajnu cenzuru sadržaja koji netko 
namjerava objaviti. Uvijek će se negdje naći netko, 
korištenjem različitih paravana (tehničkih, logističkih, 
identifikacijskih) koji će omogućiti pojavu ,zabranjenih 
znanja“ i time omogućiti njihovu difuziju u korpus javnih 
znanja. Takvom difuzijom dolazi i do promjene odnosa 
snaga jer difuzija štićenih znanja u korpus javnih znanja 
neumitno dovodi do redefiniranja položaja i važnosti 
postojećih te moguće pojave novih, do tada ne toliko važnih i 
utjecajnih, centara moći. 

Republika Hrvatska bila je izložena agresiji koja je imala 
tri pojavna oblika: 

- političku agresiju, 

- oružanu agresiju i 

- informacijsku agresiju. 

Cilj političke agresije bilo je sprječavanje političkog 
snaženja i osamostaljivanja Republike Hrvatske, kako unutar 
bivše države, tako i u procesu njenog raspada. Republika 
Hrvatska nije se suočila samo s jednim političkim agresorom 
nego s više njih, kako unutar bivše Jugoslavije, tako i s 
nekim utjecajnim članicama međunarodne zajednice. 

Do oružane agresije došlo je u vrijeme kad je jedan od 
političkih agresora“ shvatio, i uz pomoć pojedinih subjekata 
međunarodne zajednice, da je ishod političke agresije 
nepovoljan za političkog agresora te je pokrenuo i ratna 
djelovanja kojima je pokušao dobiti odlučujuću prednost za 
očekivani nastavak političke agresije. 

Istovremeno s političkom, vodila se i informacijska 
agresija prema Republici Hrvatskoj. Međutim, ni u njoj (kao 
što je to slučaj s političkom agresijom) nije sudjelovao samo 
jedan agresor, nego više njih. Sukob različitih informacijskih 
operacija, kao provedbeni čimbenik različitih informacijskih 
strategija, utjecao je na ciljani korpus javnog znanja, ali i na 
korpuse javnog znanja svih sudionika informacijske agresije: 
napadnutog i napadača. Informacijske i medijske operacije 
su naša prošlost, naša sadašnjost i budućnost. 

Oružana je agresija bila ograničenog vremenskog 
trajanja. Pobjedom u oružanom sukobu, Hrvatska je stekla i 
bolje pozicije u nastavku obrane pred političkom i 
informacijskom agresijom“. Stoga se može reći da je 
oružana agresija kraćeg trajanja od političke i informacijske 
agresije. Odnosno, prestankom oružanog sukoba nije došlo 
do prestanka političkih i s njima povezanih informacijskih 
agresija. Štoviše, prestankom oružanih djelovanja te nakon 
mirne reintegracije hrvatskoga Podunavlja, nastavljene su IO 
i MO s ciljem preoblikovanja korpusa javnog znanja o 
Domovinskom ratu, kao i drugih korpusa znanja na kojima 
se može temeljiti pozitivan razvoj Republike Hrvatske. IO i 
MO traju i danas, a sasvim sigurno će biti i dio naše 
svakidašnje budućnosti. 

Moderne informacijske doktrine i strategije su trajne 
naravi; nastavljaju se i nakon ispunjenja postavljenih ciljeva i 
zadaća. Moderni komunikacijski sustavi i sredstva, posebno 


42 Pobjeda u oružanom sukobu posljedica je, između ostalog, prednosti 
koju je Hrvatska stekla na političkom i informacijskom području 
djelovanja te snažnom pobjedničkom duhu koji su pokazali pripadnici 
hrvatskih oružanih snaga. U trenutku kad su hrvatske oružane snage 
učvrstile obrambene položaje zaustavivši oružanu agresiju na Republiku 
Hrvatsku, a potom i na Bosnu i Hercegovinu, kad su prethodno pokrenuti 
procesi obuke, organiziranja, opremanja polučili prve bitne pomake u 
kvaliteti i kvantiteti, došlo je i do bitnog pomaka segmenta svjesnosti o 
učinkovitosti dotadašnjih djelovanja, rasta samopouzdanja i jačanja 
moralnog i voljnog segmenta kod pripadnika vojno-redarstvenih 
postrojbi. Prelaskom iz faze obrane u napadna djelovanja, te posebno 
nakon polučenih uspjeha, snaga duha i pobjednički mentalitet je kod 
pripadnika hrvatskih oružanih snaga ubrzano povećavan. Istovremeno je 
agresorska strana ubrzano gubila na voljnom segmentu pripreme, gubila 
motiviranost, a ranije nametnute stavove o ,ustašizaciji Hrvatske vlasti“ 
koji su prethodno vodili ka agresiji na Hrvatsku i BiH, pretvorili su u 
demotivacijski čimbenik. 

WWW i na njemu razvijen sustav različitih društvenih mreža, 
predstavljaju nove medije uz pomoć kojih se kratkoročno i 
dugoročno utječe na različite ciljane publike, odnosno na 
njihove KJZ. Posebno su korisni u širenju različitih 
protuobavijesti kojima ,javne tajne“ iz domene pogovora 
prelaze u javno znanje, oblikuju ga i dovode do postupne 
repozicije moći. 

Vijesti se u medijima ne objavljuju slučajno. Sadržajno 
pak, vijesti su danas interpretacije događaja u skladu s 
politikama koje upravljaju pojedinim, ili grupom, medija lako 
se objavljene vijesti ponekad predstavljaju kao proizvod 
puke slučajnosti, mnoge su informacije, posebno one koje 
se nalaze na naslovnicama i koje prodaju medije, u većini 
slučajeva proizvod ciljanog djelovanja prema određenoj 
publici i ciljanog oblikovanja javnog znanja. Međutim, 
potrebno je istaknuti kako se javno znanje ne oblikuje samo 
ciljanim objavljivanjem — modeliranih sadržaja, nego _i 
neobjavljivanjem određenih sadržaja koji, u tom trenutku ili 
vremenskom periodu, ne odgovaraju (iz različitih razloga) 
vlasničkoj i uređivačkoj politici. 

Krajnji je cilj informacijskih doktrina i strategija, da se uz 
pomoć informacijskih i medijskih operacija, oblikuje i upravlja 
korpusom javnog znanja, percepcijom i emocijama ciljanih 
publika. Na takav se način stvara, te zadržava, moć 
upravljanja nad ciljanom publikom koja nije svjesna da se 
nalazi pod utjecajem informacijskih i medijskih operacija. U 
takvim procesima bitnu ulogu imaju i osobe koje kod ciljane 
publike potiču djelovanja i stanja koja priječe prepoznavanje 
negativnog djelovanja napadačkih IO i MO. 

Informacijski — napadači ulažu — znatna — sredstva 
(materijalna, tehnička, tehnološka i ljudska te vrijeme) u 
procese i djelovanja kojima se pokušava steći informacijska 
nadmoć uz pomoć informacijskih i medijskih operacija. Te su 
operacije danas dominantni oblici djelovanja u sukobima kad 
napadnuti i ne mora biti svjestan da je napadnut. Ovim se 
operacijama pokušava nametnuti vlastita volja ciljanoj 
publici, preoblikovati pripadajući korpus javnoga znanja 
sukladno vlastitim potrebama, stvoriti uvjete prema kojima 
će se projektirana budućnost ciljane publike ostvariti i uvjete 
kad ciljana publika donosi odluke u skladu s težnjama 
informacijskog napadača. 

Razvoj današnjih informacijsko-komunikacijskih 
tehnologija i sredstava, omogućio je daljnji razvoj doktrina 
kojima se stari, hegemonistički, ciljevi pokušavaju postići 
primjenom novih metoda i sredstava. 

Oružanu je agresiju zamijenila informacijska agresija. 
Nadmoć u ljudskoj vojnoj sili zamijenila je nadmoć u 

stručnjacima za odnose s javnošću i medijskim djelatnicima, 
nadmoć u oružju i ubojitim sredstvima zamijenjena je 
nadmoći u informatičkom te tehničko-tehnološkom razvoju, 
nadmoć u kontroli i nadzoru bojišnice pretvorena je u 
nadmoć i kontrolu medijskog prostora. Bojišnica više ne ovisi 
O prostoru i vremenu; bojišnica su mediji, odnosno stvarni i 
virtualni informativni i informacijski prostor, u kojem različiti 
bojevi mogu trajati i 24 sata dnevno, 7 dana tjedno, 12 
mjeseci godišnje. 

Međutim, = posljedice informacijskih operacija nisu 
ograničene samo na napadnutu, ciljanu publiku i na njen 
KJZ. Budući da smo pokazali postojanje potpune, globalne, 
povezanosti gotovo svih dostupnih (bitnih) javnosti koje 
mogu utjecati na procese oblikovanja javnog znanja, 
posljedice djelovanja IO na pojedinu CP mogu se prelijevati i 
na druga, manje ili više, prostorno povezana područja ovisno 
o medijskom praćenju iniciranih procesa, a time, teoretski i 
na KJZ informacijskog napadača. Zahvaljujući informacijsko - 
komunikacijskim sredstvima, na današnju se javnost mogu 
primjenjivati zakoni koji vrijede za ,načela spojenih posuda“: 
posljedice IO se ne osjećaju samo na KJZ ciljane publike 
nego i na druge, povezane KJZ. 

Bez znatne doze rizika više nije moguće, čak ni na 
prikrivene načine, voditi IO protiv neke CP zbog rizika od 
njihovog prepoznavanja od strane CP te kompromitacije na 
području primarnog postojanja i djelovanja informacijskog 
napadača. Stoga se moraju pronaći novi _ načini _i 
metodologije kako bi se otežalo prepoznavanje IO i dodatno 
otežalo prepoznavanje naručitelja, planera i provoditelja IO. 

Stoga se u protivnički (u ovom slučaju prvenstveno 
informacijski) prostor, s ciljem — onemogućavanja 
organiziranja učinkovite obrane, ne upućuju više diverzanti i 
komandosi, nego osobe koje pod plaštem, primjerice, 
različitih nevladinih udruga djeluju prema ciljanoj publici u 
skladu s težnjama informacijskog napadača. Informacijski 
diverzanti uglavnom koriste metodu ,pranja informacije“ 
kako bi oblikovali (i upravljali s njim) korpus javnog znanja 
CP u programiranom smjeru. Jedna je od prioritetnih zadaća 
informacijskih = diverzanata“* odnosno = Ferengija, 
onemogućavanje CP da prepozna napadna djelovanja, 
stanje i procese koji oblikuju njen KJZ te činjenicu da je 
postala predmet i cilj informacijskih operacija. Ukoliko CP 
nije u stanju prepoznati da je izložena djelovanju 





43 U doktorskoj disertaciji smo ove informacijske diverzante nazvali 
»Ferengii po uzoru na civilizaciju trgovaca koja se pojavljuje u seriji 
,Zvjezdane staze“a kojima je obilježje da ništa osim materijalnog 
uspjeha nije vrijedno spomena. 

informacijskog napadača, neće biti u stanju organizirati 
obranu te će njen KJZ biti oblikovan i upravljan u skladu s 
napadačevim namjerama. 

Istinito i objektivno obavještavanje više nije primarni cilj 
masovnih medija. Korpus javnog znanja izložen je djelovanju 
različitih informacijskih napadača. lako svaka medalja ima 
dvije strane, postoje činjenice koje bi širokim konsenzusom 
trebale biti prihvaćene kao sastavni dio nekog korpusa 
javnog znanja kako bi svojim postojanjem onemogućile 
djelovanje negativnih IO _ i MO, odnosno, kako bi 
onemogućile pokušaje deformiranja istine, proizvodnje 
pristanka na drugačiju, od strane napadača, unaprijed 
isplaniranu budućnost. 

Želimo jasno naglasiti da su, posebno danas, 
informacijske doktrine i strategije nužnost koju trebaju imati, 
te znati provoditi svi koji teže organiziranju modernog 
društva i koji teže k brzom i učinkovitom razvoju stabilnih 
društava (ali i poslovnih subjekata, znanstvenih institucija...) 
Ukoliko neki subjekt nema jasno definirane nacionalne 
strategije, uključujući informacijsku, obrambena sposobnost 
od različitih vrsta napada, kao i od različitih napadača, bitno 
je smanjena već i samom činjenicom da napadnuti možda 
neće ni biti svjestan da se nalazi pod informacijskim 
napadima. 

Oružani sukob, odnosno rat, nije međunarodnim pravom 
zabranjen kao način rješavanja problema. Međutim, 
Ženevskim su konvencijama, kao i nekim drugim 
međunarodnim pravnim aktima, ipak postavljeni određeni 
uzusi koji se moraju ispuniti i poštovati u vođenju rata. Stoga 
smatramo neophodnim utvrditi pravila ponašanja u 
operacionalizaciji informacijskih strategija prema pojedinim 
CP (stranim i domaćim) na međunarodnoj razini. 
Istovremeno je potrebno normirati kriterije prema kojima će 
se moći vrednovati sadržaji (pojedinačno, grupno) koji se 
nalaze u pojedinim KJZ kako bi se iz njih mogle ukloniti 
ciljano ubačene  protuobavijesti čime bi se omogućio 
stabilan, i bitno slabije ometan, društveni razvoj. 

Neki od primjera iz nedavne povijesti jasno pokazuju sve 
negativne posljedice koju planiranje i provođenje IO, bez 
prethodno dogovorenih pravila, prema pojedinim CP može 
imati po KJZ informacijskog napadača. U drugom 
Zaljevskom ratu, napadačka koalicija je, predvođena SAD 
uspjela izboriti vrlo brzu vojnu pobjedu, između ostalog i 
korištenjem svih djelovanja iz spektra IO. Međutim, iako je 
dobivena oružana bitka, poslijeratna situacija u Iraku je 
postala nestabilnija, nesigurnija te s mnogo više ljudskih 
žrtava nego prije i tijekom rata s iračkom vojskom iz 

vremena Sadama Huseina. Irak je, još i danas, višestruko 
podijeljena država s vrlo neizvjesnom budućnošću. Međutim, 
upravo zbog slabo pripremljenih i provođenih IO od strane 
institucija SAD, tadašnji je državni tajnik morao podnijeti 
ostavku, dok je istovremeno međunarodni položaj i ugled 
SAD bio bitno poljuljan i narušen. Utvrđivanjem pravila, 
takve bi se situacije ubuduće mogle izbjeći. 

Danas u korpusu javnog znanja egzistiraju istinita, 
poluistinita i neistinita znanja koja u njega mogu biti 
namjerno i nenamjerno — plasirana. — Ishod njihovih 
sukobljavanja,  antagonističkog odnosa trajne naravi, 
obilježava procese unutar KJZ te izravno utječe na prošlost, 
sadašnjost i budućnost svih onih koji, u određenoj mjeri, 
dijele vrijednosti tog korpusa javnoga znanja. zaštita 
vlastitog KJZ od različitih protuobavijesti jamac je uspješnog 
i brzog razvoja, jamac je stvaranja uvjeta kojima se može 
postići široka suglasnost o ključnim nacionalnim interesima, 
jamac je zajedništva za bolju budućnost. 

Stoga je neophodno poticati istinitost i etičnost u 
procesima oblikovanja javnog znanja kako bi se izbjegli 
mogući štetni utjecaji na mnoge različite CP. Govoreći o 
medijima, takav način pisanja možda ne izgleda tržišno 
isplativ, međutim, na duge staze, to je jedini način na koji 
medij može zadržati i čitatelje (kupce) i oglašivače (koji se 
privlače brojnošću čitateljske publike). 

Istovremeno je potrebno bitnu pažnju obratiti i na 
procese odgoja i obrazovanja na svim razinama. U 
združenom djelovanju obrazovnog sustava i medija, u 
procesima cjeloživotnog učenja, mogu se postići najbolji 
rezultati u obrazovanju mladih, dolazećih generacija koje 
trebaju stvarati nove i dodatne vrijednosti za sebe, za 
generacije prije i generacije poslije njih. 

Ovakav stav ne znači inzistiranje na jednoobraznosti i ne 
osporava pravo na drugo i drugačije mišljenje. Međutim, 
ciljano širenje protuobavijesti, ignoriranje i omalovažavanje 
etike, etičkih načela i istine te namjerno iznošenje neistine 
treba biti sankcionirano institucijama pravne države na 
razini osobne i uredničke odgovornosti na način kako je to 
uređeno u drugim zemljama koje se ponose dugogodišnjom 
demokratskom tradicijom. 

Budući da je tempo današnjeg života rapidno ubrzan u 
odnosu na brzinu življenja krajem prošlog stoljeća, 
mogućnost opažanja svega objavljenog o pojedinoj 
problematici postaje uzaludan posao. Budući da se na sve 
medije ne može reagirati, a često se opravdano postavlja i 
pitanje uspjeha navedene reakcije, potrebno je pisati i 
iznositi vlastito viđenje istine o pojedinim događajima, 

odnosima, procesima na lokalnoj, nacionalnoj i regionalnoj 
razini u tadašnjim odnosima i vremensko-prostornim 
stanjima). Svojoj djeci, ali i širokoj domaćoj i međunarodnoj 
javnosti, za budućnost moramo ostaviti i naša viđenja, našu 
istinu, stvarnu istinu, neobrađenu stvarnost lišenu svakih 
predrasuda, navesti plasirane protuobavijesti koje ostaju u 
KJZ u obliku predrasuda, istinu koja je dovela do pobjede u 
Domovinskom ratu i postizanja međunarodnog priznanja 
Republike Hrvatske. 

IO nisu same sebi niti svrha niti cilj. Njihovo je djelovanje 
dio združenih napora usmjerenih kao ostvarivanju ključnih 
strateških interesa na način koji ne iziskuje (osim u krajnjim 
slučajevima) primjenu oružane sile. 

IO se ne događaju samo drugima. Danas svatko može 
biti izložen djelovanju IO jer na njih nitko nije dovoljno imun 
da njihovo djelovanje, u određenoj fazi i na određenoj razini, 
ne poluči (za napadnutog) neželjene učinke. Napadnuti 
mora biti u mogućnosti postaviti potrebna pitanje: možemo li 
prepoznati napadne IO kad smo im izloženi, možemo li 
shvatiti koji je pravi razlog pokretanja tih IO, tko stoji iza njih 
te imamo li spremne protumjere i možemo li ih uspješno 
primijeniti? Ukoliko su neki odgovori na navedena pitanja 
negativni, informacijski napadač ima znatne šanse da svoj 
naum ostvari dok napadnuti nema mogućnost organiziranja 
učinkovite obrane. 

Jedan od temelja učinkovite obrane mora biti postojanje 
primjenjive nacionalne informacijske strategije, ne samo kao 
sredstva za obranu od informacijskih napada, nego kao 
temelja koji treba stvoriti uvjete za učinkovito raspolaganje i 
upravljanje informacijama i znanjem. 

RH mora biti gospodarski snažna, politički i socijalno 
stabilna i sigurna država čija će administracija raditi u korist 
svih svojih stanovnika, država koja će aktivno sudjelovati u 
radu međunarodnih organizacija i institucija, posebno u 
euro-atlantskim integracijama, ali ne kao objekt nego subjekt 
u mjeri u kojoj se sama nametne. Nitko ne treba slabe 
partnere, a slabe sluge prolaze vrlo loše. Rijetko se koji 
sluga uspije prometnuti iz pozicije sluge u poziciju partnera. 
To uvijek trebamo imati na umu. 

DEFINICIJE 


Dolje navedene definicije uglavnom su preuzete iz nove 
stručne literature izrađena za potrebe djelovanja Vojske 
SAD. Neki su nazivi i objašnjenja prilagođena našem 
nazivlju dok su pojedine definicije izmijenjene u odnosu na 
definicije navedene u Rječniku Ministarstva obrane SAD44. 


Ciljana publika — CP (Target Audience - TA): Cilj djelovanja 
IO koji može biti: jedna osoba, manja ili veća grupa osoba te 
manja ili veća zajednica. Ovisno o planovima, potrebama, 
prikupljenim i obrađenim saznanjima utvrđuje se cilj (ili više 
njih). 


Elektronsko ratovanje (Electronic warfare — EW) označava 
procese prikupljanja, obrade i korištenja podataka dobivenih 
primjenom sustava za prikupljanje komunikacijskih i drugih 
signala; mogu biti napadne i obrambene naravi 


Globalna informacijska mreža - GIM (Global Information 
Grid — GIG): Sustav međusobno povezanih različitih IKS, na 
različitim razinama djelovanja i postojanja (lokalne, 
regionalne, = nacionalne, = nadregionalne, globalne) u 
jedinstvenu globalnu informacijsku mrežu. 


Globalna informacijska infrastruktura — GI! (Global 
Information Infrastructure — GIll): "Globalno povezani 
komunikacijski i informacijski sustavi s ciljem globalne 
disperzije dostupnih obavijesti i znanja. 


Gravitacijsko središte (Center of Gravity — COG) — Izvor 
moći strane u sukobu koji je potrebno zauzeti (ili na neki 
način onemogućiti njegovo djelovanje) kako bi se stekla 
odlučujuća prednost. 


Informacija (Information): Informacijski sadržaj kod kojeg je, 
djelovanjem ljudskog uma, ulaznim podacima pridružen 
smisao i značaj. 


Informacijska nadmoć (Information Superiority) Stanje pri 
kojem je jedna od strana u informacijskom sukobu preuzela 





44 Department of Defence Dictionary of Military and associated Terms — 12 
April 2001. (As Amended Through 30 September 2010), Joint 
Publication 1-02, URL: http://www.dtic.mil/doctrine/new_pubs/jp1_02.pdf, 
11.12.2010. 

kontrolu i nadzor nad protivničkim IKS, informacijskim 
sadržajem ili ključnim osobama uz istovremenu zaštitu 
vlastitih potencijala čime su stvoreni uvjeti za utjecaj na CP 
na strateškoj razini odlučivanja i djelovanja. 


Informacijske operacije - IO (Information Operations): 
Skup mjera, radnji i djelovanja poduzetih prema protivničkim 
informacijama, IKS, osobama i kognitivnim procesima s 
ciljem uništavanja, onemogućavanja i usporavanja njihovog 
djelovanja ili pak preuzimanja nadzora nad njihovim 
djelovanjem, uz istovremeno osiguravanje primjerene razine 
zaštite vlastitih informacija, kognitivnih procesa, IKS i osoba. 


Možemo ih nazivati i operacijama utjecaja (Influence 
Operations) i kognitivnim — operacijama (Cognitive 
Operations). 


Informacijski okoliš (Information environment - IE): Skup 
osoba, organizacija i IKS koji organiziraju i provode 
prikupljanje, obradu, organiziranu pohranu, korištenje i 
dostavu obavijesti i izvjesnica te temeljem istih donose 
odluke o djelovanju. Čine ga sve tri domene: fizička, 
informacijska i kognitivna. 


Informacijski sadržaj: Sadržaj koji ulazi, kreće se i izlazi iz 
IKS: podaci, informacije, znanje, izvjesnice. 


Informacijsko-komunikacijski sustav - IKS (Information 
system): Cjeloviti sustav koji služi za prikupljanje, obradu, 
organiziranu pohranu, korištenje, prikazivanje i dostavu 
informacijskog sadržaja. 


Informacijska sigurnost (Information security) — Zaštita 
informacija, IKS i s njima povezanih osoba od neovlaštenog 
pristupa, korištenja i zlouporaba. 


Iskorištavanje računalnih mreža — IRM (Computer 
Network Exploitation — CNE): Djelovanje vlastitih računalnih 
mreža prema protivničkim računalnim mrežama s ciljem 
prikupljanja obavijesti. 


Javna diplomacija (Public Diplomacy): Javno informacijsko 
djelovanje prema stranoj i međunarodnoj javnosti s ciljem 
ostvarivanja nacionalnih ciljeva i zadaća, s naglaskom na 
jačanje ugleda i utjecaja kod stranih CP onoga tko takve 
oblike djelovanja planira i provodi. Primarna CP je strana 
javnost. 

Napad računalnim mrežama - NRM (Computer Network 
Attack - CNA): Napad, korištenjem vlastitih računalnih 
mreža, na protivnička računala i računalne mreže s ciljem 
onemogućavanja njihovog djelovanja (djelomično ili u 
potpunosti) s obzirom na njihov informacijski sadržaj. 


Obmanjivanje — (Deception): Djelovanje s ciljem 
obmanjivanja protivničkih, prvenstveno vojnih, potencijala 
kako bi ih se navelo na donošenje odluka koje idu u prilog 
obmanjivaču. 


Obrana računalnih mreža — ORM (Computer Network 
defence — CND): Djelovanje kojim se vlastite računalne 
mreže s pripadajućim informacijskim sadržajem brane od 
neautoriziranih pristupa (vanjskih ili unutarnjih) kojima se 
pokušava pratiti i/ili onemogućiti njihovo djelovanje i/ili 
ukrasti informacijski sadržaj (njegov dio ili pak cjelinu). 


Odnosi s javnošću (Public Affairs — PA): Djelovanja prema 
svim dostupnim javnostima s ciljem ostvarivanja postavljenih 
ciljeva i zadaća. Primarna CP je domaća javnost. 


Operacije korištenjem računalnih mreža (Computer 
Network Operations) — Združeni oblik djelovanja CNA, CND i 
CNE s ciljem ostvarivanja postavljenih zadaća u okviru 
odobrenih operacija. 


Protuizvjesnica: Izvjesnica nastala na temelju protuznanja, 
uslijed koje se njeni korisnici navode _ na donošenje 
pogrešnih odluka. 


Protuobavijest  (disinformation): = Svjesno iskrivljena, 
nepotpuna te djelomično ili potpuno netočna obavijest, koje 
je naručitelj i stvarni autor prikriven, kojoj je cilj da CP, 
utjecajem na kognitivnoj razini, navede na donošenje odluka 
koje im nanose štetu, odnosno kratkoročno i/ili dugoročno 
mijenja njihov KJZ. 


Protuznanje: Pogrešno znanje oblikovano, između ostalog, 
na temelju pogrešnih informacija i protuobavijesti. 


Psihološke operacije — PO (Psychological operations _ 
PSYOP) Skup planiranih djelovanja prema različitim CP na 
određenom području u određenom prostoru, s ciljem 
stjecanja informacijske nadmoći, odnosno oblikovanja 
informacijskog prostora u vlastitu korist kako bi se, 

kratkoročno i/ili dugoročno utjecalo na volju, stavove, 
mišljenje i donošenje odluka CP. 


Specijalne informacijske operacije (Special Information 
Operations - SIO): Informacijske operacije posebne naravi 
za čije je planiranje i provođenje potrebno dobiti posebne 
dozvole _ i odobrenja jer _ bi njihovim  razoikrivanjem, 
onemogućavanjem ili naknadnim identificiranjem naručitelja, 
planera i provoditelja mogla biti nanesena znatna šteta za 
nacionalne interese. 


Strateško komuniciranje (Strategic Communication — SC): 
Aktivna komunikacija (slušanje-pričanje, dvosmjenro) sa 
stranim CP koje donose odluke i djeluju na strateškoj razini, 
a s ciljem promocije, izvršavanja i zaštite vlastitih 
nacionalnih interesa, strategija i ciljeva na području pod (ili 
skorom mogućom) kontrolom navedene CP. 

KRATICE 


BBG 
BiH 

c2W 
CNA 
CND 
CNE 
CNO 


CP 
GIE/ 
GIO 
GII 


GIM 

GIN 

IKS 

IN 

IO, InfoOps 
IRI 

ISP 

KDZ 

KJZ 

MO 

NED 

NIS 

NVO 

OSI 

PO, PSYOPS 


Broadcasting Board of Governors 

Bosna i Hercegovina 

Comand and Control Warfare 

Computer Network Attack 

Computer Network Defence 

Computer Network Exploitations 
Computer Network Operations — mrežne 
operacije — operacije _ na računalnim 
mrežama 

Ciljana publika (Target Audience — TA) 
Global Information Environment/ 
Globalno informacijsko okruženje 
Globalna  informacijsko-komunikacijska 
infrastruktura 

Globalna informacijska mreža 

Globalna informacijska nadmoć 
Informacijsko-komunikacijski sustav 
Informacijska nadmoć 

Informacijske operacije 

International Republican Institute 

Internet Service Provider 

Korpus društvenog znanja 

Korpus javnog znanja 

Medijske operacije 

National Endowment for Democracy 
Nacionalna informacijska strategija 
Ne-vladine organizacije 

Open Society Institute 


Psihološke operacije 

RFE 
RH 
SFRJ 


SIO 
SNI 


USAID 


USIA 
USIS 
VoA 
WMD 
WWW 


Radio Free Europe 

Republika Hrvatska 

Socijalistička Federativna Republika 
Jugoslavija 

Specijalne informacijske operacije 

Sukob niskog intenziteta (Low Intensity 
Conflict — LIC) 

United States Agency for International 
Development 

United States Information Agency 

United States Information Service 

Voice of America 

Weapons for Mass Destruction 

World Wide Web 

